Фируз Мустафо. Рақс (ҳикоя) | www.ziyouz.uz\nБош саҳифа Жаҳон насри онлайн антологиясиФируз Мустафо (1952; Озарбайжон)Фируз Мустафо. Рақс (ҳикоя)\nЯвер муаллим дарахтга суянганча рақс тушаётганларни кузатарди. Рақс майдончаси ёш-яланг билан лиқ тўлганди. Тўғри, атрофда ёши каттароқлар ҳам оз эмасди. Ҳозиргина улар ҳам ёшлар билан биргаликда рақсга тушдилар. Аммо чолғучилар мусиқа суръатини ўзгартиргач, қувноқ куй янграй бошлади. Оҳанглар жадалроқ ҳаракатни талаб этар, аммо бунга катталарнинг юраги дов бермаётган эди. Ёшлар ҳеч нарсага парво қилмасдан, мусиқага уйғун тарзда ғалати овозлар чиқаришар, бетон майдончада депсиниб, сакрашарди. Қизларнинг бари йигитлардек шим кийиб олган, илк боқишда қизни йигитдан фарқлаш ҳам мушкул эди. Ҳаммасининг сочи юзига ёйилиб тушган, кўзлари мудроқ босган одамдек юмуқ эди. Явер муаллим дам олиш уйида бундай манзарани кўравериб кўзи пишган, йигитлар қизлардан ориқ ва тикроқ эканлигини ҳам тушуниб олган эди. Ҳа, албатта, баъзан акси ҳам учраб турарди. Масалан, тунов куни Явер муаллимни рақсга таклиф этган қиз бошқаларга умуман ўхшамас эди. Новчагина, узуноёқ бу қиз тушмагур чунонам қаққайган эдики, нақ хода ютган, дейсиз. У одамлар орасида ўз қадди билан ниҳоятда ажралиб турарди. Аслида, Явер муаллимнинг бўй-басти ҳам, кўз тегмасин, бу малласочдан ҳеч қолишмасди.\nБу зиёли кўринишли киши ҳафсала билан дазмолланган, чиннидек оппоқ кўйлаги ва кулранг шими, қиров босган сочлари, қора гардишли кўзойнаги билан эътиборни тортарди. Ҳойнаҳой, ана шу қиёфаси сабаб дароз қиз ҳам тап тортмай уни рақсга таклиф қилган бўлса керак. Явер муаллим қиздан узр сўраб, рақс тушишни эплолмаслигини айтди ва сўзининг сўнггида енгилгина таъзим ҳам қилиб қўйди. Қиз бироз ноқулай аҳволда қолса-да, ўзини йўқотмади. Гапни ҳазилга буриб, ўзимга муносиб одамни топдим деганимда, шу ҳам буюрмади, дея кулимсиради. Бугун ҳам қиз рақс майдончасида эди. Энди унинг ёнида бўйи бўйига мос бир неча йигитни кўриш мумкин эди. Улар янги келганлардан бўлса керак, кўринишларидан болтиқбўйилик одамларга ўхшарди. Бу оқшом қиз оқ-сариқдан келган ўша йигитлардан бирининг бўйнидан қучганча, нозланиб, эшилиб рақсга тушарди.\nЯвер муаллим кеча қизга ёлғон сўзлади. У рақсга тушишни яхши биларди, ҳатто ёқтирарди. Бироқ шу пайтгача бирор марта рақс майдончасига чиқмаганди. Баъзан оқшом чоғлари бор жасоратини йиғиб, тўпланганлардан бирини рақсга таклиф этишга жазм қилмоқчи ҳам бўларди. Лекин нимагадир ҳеч ботинолмасди. Бир тарафдан кечаги малласоч қиздек сўзи ерда қолиб, ўсал бўлишдан чўчирди, бир тарафдан эса уяларди. Кимдан? Уйда уни кутиб ўтирган рафиқасиданми, ўғил-қизиданми, набиралариданми? Йўқ. Унда кимдан? Ўзининг оқ сочларидан, ёшидан уялардими? Йўқ, Явер муаллим қолоқ одам эмас, гап-сўздан қўрқадиганлар тоифасидан ҳам эмас эди. Қариндош-уруғ, ёру биродарлар орасида Явер муаллимнинг намунали оила бошлиғи сифатида ҳурмати баланд эди. Тўғри, хотини авваллари уни жуда қизғанарди. Аммо энди булар узоқ хотирага айланганди. Эҳтимол, инсоннинг қалби, хотираси билан боғлиқ бўлган ҳазин таассуротлар ҳамиша ёшлигича қолар? Одамнинг ёши ўтганда ҳам хотиралар ўзининг дастлабки софлигини сақлар?\nЭнди рашк, оиладаги тортишувлар орқада қолди. Хотини Явер муаллимни дам олиш уйига жўнатар экан, мен энди қаридим, сизга хизмат қилишга ҳолим қолмади, қайтишда ўзингиз билан ёшроқ аёл олиб келинг, деб ҳазиллашганди. Явер муаллим ҳам табиатан қувноқ ва ҳозиржавоб одам бўлгани учун, меҳрибонимдан ўргилай, ишонавер, топиб келаман, дея ҳазил билан жавоб берганди…\nЯвер муаллим қанчалик некбин бўлмасин, келганидан бери тузуккина истироҳат қила олмасди. Аввал болаларидан хавотир олди. Уйга икки-уч марта қўнғироқ қилгандан кейин хотиржам бўлди. Сўнгра унга қон босими тушиб-чиқаётгандек туюлди. Шифокорга бориб, ўзини текширтирди. Саломатлиги ҳам жойида эди.\nДам олиш уйида кундузлари осойишталик ҳукм сурарди. Дам олувчиларнинг аксарияти кўл бўйига, ўрмонга сайрга чиқар, кексароқ кишилар, бетоблар, танҳоликни севгучи романтиклар ҳеч ёққа чиқишмасди. Шундайлардан бири Явер муаллим эди. У зериккани учун ҳеч қаерга кетмасди. Кўпинча одам зерикканда шовқин-суронли жойларга интилади, аммо Явер муаллим ёлғизликни хушларди. Ўзи ўзига ҳамсуҳбат бўлиб, нималарнидир аста пичирлаб сўзлаш унинг ёқтирган одати эди. Уйда ҳам дили хуфтон бўлган пайтларда хонанинг бир бурчига ўтириб олганча соатлаб сукутга ботарди. Бу ишда, олимлар деганларидек, касбий одатнинг ҳам муҳим аҳамияти бор эди. Чунки Явер муаллим олим, илмий-тадқиқот институтларининг бирида бўлим мудири эди. Ҳазилкашлиги, очиқ кўнгиллиги учун бўлса керак, ҳамкасблари тез-тез унинг атрофига йиғилишарди. Бу ҳол Явер муаллимнинг ишлайдиган жойига хос эмасди. Чунки ишхонаси одамларни кўринмас бир қолипга солиб, ҳаммага ўзининг юриш-туриш тарзини сингдирганди: у ерда ишлайдиганларнинг ғалати такаббурлиги, деярли ҳаммасининг айни феъл-атвори, айни олами, ҳатто Явер муаллимнинг таъкидлашича, айни зоҳирий аломатлари бор эди. Бу ҳолатнинг қай даражада яхши ёки ёмонлигини тадқиқотчиларга қўя қолайлик. Бироқ Явер муаллимнинг табиати бу “инкубатор” авзойидан кескин фарқ қилар, балки ана шу фарқ уни турли соҳа соҳиблари билан яқинлаширганди. У ҳамма билан тил топишиб кета оладиган одамохун инсон эди.\nЯвер муаллим дам олишга келганининг эртаси куни ҳовлига чиқиб, анча кезиб юрди. Ҳавони атиргулнинг муаттар иси тутган, само пушти рангда эди. Яқин атрофдаги тоғлар ҳам пушти рангли нафис дарпарда орқасидан мўралаётган булутларга ўхшар, гўё бу “булутлар” сал ўтмай қаёққадир ғойиб бўладигандек эди… Бино атрофидаги майсазорда ёнбошлаганча офтобда тобланаётганлар, газета, китоб мутолаа қилаётганлар ҳам диққатни жалб этарди. Явер муаллим ҳам шу майсазорга келди-да, ҳозиргина матбуот дўкончасидан олган янги газеталарни кўздан кечира бошлади. Рўпарасидаги ранг-баранг расмли хорижий журналларни варақлаётган ўрта ёшли, спорт кийимидаги аёл бошини кўтариб, газеталар бугунгими, дея қизиқди. Явер муаллим индамайгина аёлга газеталарни узатди ва унинг журналларига назар солиш учун ижозат сўради. Аёл майин табассум билан, марҳамат, дея жавоб берди. Журналлар қайси тилда эканлигини Явер муаллим билолмади, саҳифаларга наридан-бери кўз югуртириб, ўрнидан қўзғалди. Нимадандир кўнгли хижил эди. Ўз хонасига бориб ором олишни истарди. Аёл унинг безовталигини сезиб, тезгина газеталарни қайтарди. Явер муаллим олмади, бемалол ўқийверинг, кейин қайтарарсиз, – деди. Аёл миннатдорчилик билдирди. Оқшом кечки таомга кетаётганида аёл унга эшикнинг ёнгинасида етиб олиб, газеталарни тутқизди. Явер муаллим бироз хижолат бўлди. Бир нималар деб ғудраниб ҳам қўйди, лекин оғзидан чиққанни бурни эшитди холос. Агар аёл унга газеталарни бериш учун ўзи яқинлашмаса эди, турган гапки, Явер муаллим уни танимасди. Аёл зангори рангли кўйлак кийган, кўксида капалак шаклидаги бежирим тўғноғич йилтирар, қўнғир сочлари орқага таралиб, чиройли турмакланганди. Оппоқ, нозик амиркон туфлиси нафис товланарди, аёл гўзаллик соҳибаси эди. Явер муаллим хижолатликдан, тушуниб бўлмас ғудранишидан ер ёрилмадики, кириб кетса.\nОшхонадан чиққанда аёлга яқинлашиб бир-икки калима хуш сўз айтмоқчи бўлди-ю, аммо дарҳол фикридан қайтди – буни енгилтаклик деб ҳисоблади. Кейинроқ аёлнинг қўшни хонага жойлашганлиги маълум бўлди. Ўша оқшом рақс майдончасидагилар тарқалишгандан сўнг Явер муаллим зинадан ўз хонасига кўтарилаётган пайтда кимдир уни орқадан чақирди. Исмини айтишмаса-да, мурожаат ўзига қаратилганини ҳис этган Явер муаллим ўгирилди. Чақирган ўша аёл эди. Аёл унга етиб олиб, мабодо ўқишга ўзингиз билан бирор бир китоб олмаганмидингиз, деб сўради. Явер муаллим вақти етганча ўқиш ниятида йўл сумкасига уч-тўрт тарихий роман солиб қўйган эди. Ҳозир аёлга шу китобларнинг номини айтди. Аёл ҳайратдан қошларини кериб, анчадан бери бу китобларни ахтараётганини айтди ва ҳеч бўлмаса бирини ўқишга бериб туришини илтимос қилди. Китобни бир-икки кунда қайтаришга сўз берди. Явер муаллим одоб юзасидан аёлни ўз хонасига таклиф қилди. Аёл рози бўлди. Хонанинг эшиги очиқ эди. Ҳамхонаси рақсдан қайтганди. У паст бўйли, кўккўз, думалоқ юзли ва бир қарашда вазмин, камтар одамдек кўринган бир йигит эди. Ҳар ҳолда Явер муаллимга шундай туюлганди. Йигит аспирантурада таҳсил оларди. Қўшнисининг илмий-тадқиқот институтида бўлим бошлиғи эканлигини эшитганидан бери унга ниҳоятда илтифотли эди. Аёл хонага қадам босмасдан аввал Явер муаллимнинг йигит ҳақидаги фикри ижобий эди. Аммо аёл китобни олган заҳоти ташаккур айтиб, чиқиб кетиши биланоқ унинг бу кўккўз аспирантга бўлган муносабати тамомила ўзгарди… Чунки йигитнинг юзига айёрона илжайиш ёйилди, кўзларининг ранги ҳам қуюқлашгандек бўлди, у Явер муаллимга ғалати бир имо-ишора қилдики, муаллимнинг афт-ангори ўзгариб кетди, ғазабдан юрак уриши ҳам тезлашди. Кейин йигит Явер муаллимнинг аёл билан муносабатига шаъма қилиб, гапни айлантира-айлантира агар лозим бўлиб қолса, хонадан чиқиб кетишини, уларнинг ёлғиз қолишига имкон яратишини билдирди.\nҲали оғзидан она сути кетмаган бу боланинг сурбетлиги Явер муаллимга худди тарсакидек тегди. Қони қайнаган Явер муаллим дам олиш уйи маъмуриятига мурожаат қилиб, ҳамхонам кечалари қаттиқ хуррак отаркан, деб баҳона қилди ва бир кишилик хонага кўчиб ўтди.\nИкки кун ўтгач, аёл китобни қайтарганда Явер муаллим у билан яқинроқ танишди. Суҳбатлари ҳам кўнгилли ўта бошлади. Аёл мусиқа муаллимаси экан, ўз касби ҳақида ҳаяжон билан, болалардек қувона-қувона сўзларди. Баъзан Явер муаллим ҳам ўз иши, касби, қўл остидаги ходимлар, оиласи ҳақида сўзлар, аёлнинг кутилмаганда ҳазил аралаш берган саволларига тутила-тутила жавоб излар, ҳар замонда унга қўшилишиб куларди. Аёл Явер муаллимнинг чой дамлаш қобилиятига қойил қолганди. Оппоқ пиёлалардан чой ҳўплаб, чойхўрлик қилишганда дамлашнинг қонун-қоидалари ҳақида мароқланар ва айни вақтда ўзининг кулгили луқмаларидан қолай демасди.\nЯвер муаллим аёлдан беш-ўн ёш катта бўлса ҳам унинг ёнида ўзини худди болалардек соддадил тутар, ҳадеса қизариб, изза бўлаверарди… Кейинги кунлар дам олиш уйининг клубида биргалашиб кино кўришар, унча узоқ бўлмаган ўрмонга сайрга кетишарди. Гоҳида, ўрмондаги юқорилаб кетган тик сўқмоқ йўлга етганда аёл астагина Явер муаллимнинг қўлини ушлаб оларди. Бундай вақтларда кишининг юрагини ажиб ҳислар чулғаб олар, гўё қачонлардан бери қалбида заиф милтираб турган чўғ бу онларда ярқ этиб ўт оларди. Унинг нури Явер муаллимнинг кўнглини ич-ичидан ёритар, бу ёғду уммонининг тўлқинларида у ўзини бошқа бир оламга тушиб қолгандек ҳис қиларди. Худди оёқлари ерга тегмаётгандек енгил қадам ташлар, ўрмоннинг нариги чеккасига бир зумда етиб олиш учун кучига куч қўшилганини сезарди. Аслида бундай ҳолатнинг, ҳаваснинг сабаби биргина аёлда эмас эди. Асосийси аёлнинг эътибори, балки энг муҳими, сўнгги йиллар сўна бошлаган ўзига ишонч ҳиссининг аёл билан бирга қайтадан юрагига қайтиши эди. Явер муаллим ёш деганлари одамлар ўйлаб топган уйдирмадан бошқа нарса эмаслигини энди англай бошлади. Ёш бир кишан бўлиб, уни маълум муддат ўтгач, инсон ўз истагига боғлиқ бўлмаган ҳолда мажбурлаб тутқизилган арзонбаҳо ҳадядек қабул қилишга маҳкум, деган фикр кечарди хаёлидан. Аёл унинг қўлидан тутган онда Явер муаллим болакайдек энтикиб, дам олиш уйининг рўпарасидаги дарахтга чиқиб олгиси ёки атлас қанотли капалакларнинг ортидан қувиб кетгиси келар, лекин ўзини зўрға тийиб турарди. Атрофдагиларнинг масхараомуз назарлари, истеҳзоли кулишлари бўлмаганда эди, аёлни даст кўтариб, кўл тарафга югуриб кетган бўларди. Аммо кўпдан бўйнига олгани – кексалик деган ғов унга тўсиқ эди.\nАёл ўз ишлари борасида сўзлашни яхши кўрса-да, оиласи ҳақида лом-мим демасди. Қизиқ, унинг эри, болалари бормикин? Бу саволлар бир-икки марта Явер муаллимнинг тилига келай деган, аммо бўғзида қолганди… Аёл жуда жозибали, бу жозибанинг маркази унинг кўзлари эди, катта-катта кўзларининг қуюқ киприклари орасидан маъноли боқиши унинг чеҳрасига сеҳрли бир кўрк бахш этарди. Қоп-қора кўзлар қизиқсиниб, гўдак маъсумлиги билан узоқларга тикилганда Явер муаллим тили учидаги саволларни беришга андиша қилганидан ҳаяжонланар, ва ҳар дафъа бу саволларни беролмагани учун ўзини оқларди. Чунки бундай пайтлар муаллим, балки у ҳеч қачон турмушга чиқмагандир, деган фикрга борарди. Бироқ бу фикр ҳам аёлнинг оиласи бор ёки йўқлиги ҳақидаги тараддудлантирувчи тушунчаларини бир ёқлик қила олмасди….\nҲозир Явер муаллим жўка дарахтига суяниб, рақсга тушаётганларни томоша қилганча аёлни кутарди. Аслида, у аёл билан учрашув вақтини белгиламаганди. Умуман олганда, улар бу кунлар давомида ҳеч бир келишувсиз қай вақт, қаерда кўришишларини яхши билардилар. Кундалик учрашувлари рақсдан кейинги сайр билан тугарди. Сайрдан сўнг ҳар бири ўз хоналарига кириб кетишарди. Явер муаллим ўз хонасида душга тушиб, бироз китоб ўқигандан сўнг уйқуга кетарди. Аёлнинг чироғи эса алламаҳалгача ёниб турарди. Ҳойнаҳой, у кечалари мутолаа қилар? Кеч ётса-да, тонглари аёл чеҳрасида ҳорғинликнинг асари кўринмасди, кўзлари ҳамиша ёниб турар, болаларча соддалик билан олисларга термиларди….\n…Аёл бу тунда жўнаб кетиши керак эди. Кеча Явер муаллимга бу ҳақда ўзи айтганди. Дам олиш уйидан электр поездида шаҳарга, кейин таксида аэропортга етиб олмоқчи эди. Кеча бу сўзларни эшитаркан, Явер муаллим хафаланса-да, маъюсликдан тез орада қутулишига амин эди. Тўғрисини айтганда, буни хафалик деб ҳам бўлмасди, чунки бу дунёда ҳар бир киши йўл-йўлакай таниш бўлиб қолган, ниҳоятда қисқа муддат бўлса ҳам сўз-суҳбати қовушган одамлар билан айрилишганда ана шундай туйғуларни бошидан кечиради. Ҳа, ҳозир аёл келади, улар кечки сайрга чиқишади, бирпас ёнма-ён кезиб, кейин ўз хоналарига қайтишади. Сўнгра у бироз дам олади, кеч соат иккида поездда шаҳарга йўл олади, у ердан эса аэропортга. Учиш вақти саҳарга яқин, соат бешда. Бу қандай рейс экан, тавба, шунақа вақтга ҳам учишни белгилайдими? Явер муаллим рейс вақтини белгилаганларнинг шаънига алланарсаларни минғирлади. Аёл кетиши керак. Вассалом….\nЯвер муаллим яна ўн-ўн икки кун шу ерда қолади. Бу кунларни амаллаб ўтказиб олади, Худо хоҳласа. Яна биров билан танишишни эса хаёлига ҳам келтирмасди. Чунки қалбига илиқлик бера олган одамдан айрилмоқ қийин. Йўқ, албатта, масала ҳеч ҳам бугун айрилиши керак бўлган инсоннинг аёл бўлганида эмас эди. Явер муаллимнинг бу аёл билан жиддий муносабат боғлаш нияти ҳам йўқ эди. Явер муаллим ўз феълини яхши биларди, одамлар билан танишиб, дўстлашмоқ, кейинчалик бутунлай айрилиш унга жуда оғир эди. Хусусан, ўткинчи танишликдан кейинги айрилиқдан чўчирди: сўзи сўзингга уйғун келган одамлигини сезиб турасан, аммо бир неча соатдан кейин уни бир умрга йўқотишингни ва бошқа ҳеч қачон кўрмаслигингни ҳам биласан. Майли… Аёл кетади, Явер муаллим бир-икки кун сиқилиб, соғинади, сўнгра ҳаёт яна ўз изига тушиб кетади.\nАёл келди. Ўзи билан чиннигул атрини олиб келди. Майдончада эса дунё янгидан остин-устун бўлаётганди. Ёшлар яна ирғишлаб, сапчишда бири биридан ўтарди. Мусиқанинг жаранги оламни зириллатар, бу шовқин-суронда рақс тушаётганларнинг жазаваси тутгандан тутарди. Чолғучилар микрофонлар овозини энг юқори даражага чиқариб қўйгандилар. Бунинг сабаби бор эди, албатта. Дам олувчиларнинг кўпчилиги бугун кетиш арафасида бўлиб, мусиқада ҳам, одамларнинг юз-кўзида, ҳатто рақсда ҳам жўшқинлик билан бирга қандайдир дард бор эди. Қизиқ, нима учун бундай эди? Аёл ҳам айнан шу бугун, аниқроғи бир неча соатдан кейин кетиши керак эди. Явер муаллим буни яхши билса ҳам, ўзини ёшлар каби тутмасди, рақсга тушишга уринмасди.\nБир вақт аёл оҳиста қадамлар билан унга яқинлашиб, қўлидан тутди. Эгнига ёқаси чиройли ўйилган, калта енгли, мовий рангдаги кўйлак кийганди. Аёлнинг юзига капалак мисоли майин бир табассум қўнганди, лекин кўзларининг туб-тубига совуқ қайғу чўккандики, уни фақат юрак билан туймоқ мумкин эди. Явер муаллим бу қайғуни юрак кўзлари билан кўриб турарди. Ҳар иккиси бир муддат сукут сақлади.\nЯвер муаллим рақс майдончасидан узоқлашмоқчи бўлди. Эндигина бир қадам ташлашга улгурган эдики, аёл тўхтанг дегандек унинг тирсагини аста сиқди. Явер муаллим тўхтади, аёлнинг истагини тушунолмай таажжуб-ла қаради. Ахир аёл шунча кундан буён ақалли бир марта бўлса ҳам рақсга тушмаганди. Гўё бугун ўтган кунларнинг ҳам ҳиссасини чиқаришни истаётгандек кўринарди. Шу пайт янги мусиқа эълон қилинди: “Оқ рақс”. Аёллар эркакларни таклиф қила бошладилар. Аёл Явер муаллимнинг қаршисида туриб, енгил таъзим қилди. Явер муаллим аввалига ўзини йўқотиб қўйди, таклифни рад этмоқчи бўлди, лекин кўзи аёлнинг тилни лол этгувчи назари билан тўқнашганда, ўжарлигидан буткул воз кечишдан бошқа иложи қолмади…\nЁшлар турган жойларида донг қотдилар. Ёши улуғ бўлган бу жуфтликнинг даврада чарх уриши уларни асир этган эди. Чолғучиларнинг ҳам ҳаваси ортган эди. Явер муаллим ўзини ҳавода сузаётгандек ҳис қилар, чиннигул атри унинг ихтиёрини олганди…\nРақс тугади. Ҳамма олқишлаб, қарсак чалди. Явер муаллимни ранжитган кўккўз, орсиз аспирант одамлар орасидан отилиб чиқиб, унинг юзи ва қўлидан ўпди. Аёл бу салқин оқшомнинг ўзидек дардли ва ғамгин эди….\nАёл тунги соат иккида йўлга тушди. Явер муаллим унинг жомадонини кўтаришиб, поезд бекатигача кузатиб қўйди. Сўнгра қўл сиқишиб, хайрлашдилар. Энди ҳаммаси орқада қолганди: “оқ рақс”, олқишлар, хайрлашув онлари, ҳазин видо сўзлари. Явер муаллим қайтиб, ўз хонасида ётиб олди. Уйқуси тамом қочганди. Юраги тоққа чиққан одамнинг юрагидек тез урарди. Нимадандир кўнгли ғаш, қалбининг тубига чексиз бўшлиқ чўкканди. Анчагача гоҳ у, гоҳ бу тарафга ағдарилди. Уйқуси келмади. Кейин қандай қилиб ўрнидан турди, қандай кийинди, қандай қилиб кўчага чиқиб қолди, ҳеч бири ёдида йўқ.\nЁмғир майдалаб ёғаётган эди…\nЯвер муаллим ёнидан ғизиллаб ўтаётган машиналарга қўл кўтарди. Аксига машиналар тўхтамас, аллақайларга шошилишарди. Ниҳоят, таксилардан бири тўхтади. Явер муаллим ҳайдовчига аэропортга олиб боришни илтимос қилди. Ҳайдовчи йўлнинг жуда узоқлигини, камида бир соатда етиб олишларини айтди. Явер муаллим ҳайдовчини кўндираркан, харажатни ортиғи билан тўлашга сўз берди…\nҲайдовчи рози бўлди. Машина тезликни оширди.\nМашина аэропортга етганда самолётга чиқиш эълон қилинган, офтоб чиқиб, кун ҳам ёришган эди. Аёл бировни ахтаргандек атрофга боққанча зинапоядан кўтарилиб борарди. Кузатувчилар чеккада туриб, кетаётганларга қўл силкишарди. Аёл ҳам бир тўхтаб, атрофга назар солганда Явер муаллим ҳам унга қўл силкиди… Аёл кулимсиради ва қўлини силкитди.\nЎз хонасига қайтиб келгандан кейин ҳам узоқ вақт аёл мени кўрганмикан, дея узоқ ўйлади… Ахир у кулимсираб қаради ва ҳатто қўл ҳам силкиди. Балки аёл уни кўрмагандир, шунчаки бу ерлар, кечирган кунларига қўл силкиб, видолашгандир. Балки, энди ҳеч қачон бу тарафларга йўлим тушмаса керак, демоқчи бўлгандир… Йўқ, йўқ, аёл уни кўрган, бунга Явер муаллим амин эди…\nЯвер муаллим келаси ёз ҳам ўша дам олиш уйига келди. Бир ҳафта ўтмай зерикди. Самолётга билет олиб, ўтган йил аёл учиб кетган аэропортдан жўнади.\nЙўл бўйи ўтган йилги дам олишдан қайтаётгандек туюлаверди. Қулоқларида эса ҳамон “оқ рақс” куйи янграрди. Бу куйни ҳатто самолёт моторининг гувуллаши ҳам босиб кета олмасди.\nОзарбайжон тилидан Шаҳло Қосимова таржимаси\n«Шарқ юлдузи» журнали, 2018 йил, 2-сон\n← Аввалги Аввалги Умид Али. Икки қутб (ҳикоя)\nКейинги → Кейинги: “Қора квадрат” муаллифи (Казимир Малевич)


Шис алайҳиссалом – oliymahad.uz\nҚобил Ҳобилни ўлдиргандан кейин, Одам ва Ҳавво онамиз қирқ кун аза тутдилар, ҳеч нарса емадилар ва ичмадилар. Шунда Аллоҳ таоло Одамга: – Эй Одам! Мотамни тўхтатинглар. Мен сизга Ҳобилга ўхшаш ўғилни бераман, у солиҳ инсон ва пайғамбарларнинг отаси бўлади. Кейин Ҳавво онамиз Ҳобилга ўхшаш ўғил туғди. Одам уни Шис деб атади. Шис Ҳобил эвазига берилган Аллоҳнинг инояти эди. Аллоҳ таоло Шисга эллик саҳифа туширди.\nАбу Зарр Ғифорий разияллоҳу анҳу Расулуллоҳ саллоллоҳу алайҳи васалламдан ривоят қилади: “Шисга эллик саҳифа туширилган” (Ибн Ҳиббон ривояти).\nШис отаси Одам алайҳиссаломга Аллоҳ томонидан топширилган вазифаларни давом эттирди. У одамларни ёлғиз Аллоҳга итоат этишга ва шариъатга риоя қилишга чақирди. Ўша пайтда барча одамлар ягона дин – Аллоҳнинг кўрсатмасига бўйсиниб фақат Аллоҳгагина ибодат қилар эдилар ва Унга ҳеч нарсани шерик қилмасдилар. Шис Аллоҳдан янги шариъатни қабул қилди, у акаси синглисига уйланишни ман қилди, ҳатто эгизак бўлмаса ҳам. Эслатиб ўтамиз, Одам алайҳиссаломнинг шаръий кўрсатмаларига кўра, агар ака-сингил эгизак бўлмаса, ўз синглисига уйланишлари мумкин эди.\nОдам алайҳиссалом ўлимидан олдин кўрсатма сифатида васиятнома ёзди ва уни ҳасадгўй Қобил ва унинг ўғлидан яширишни Шисга қатъий тайинлади. Шундай қилиб, Шис отасидан кейин одамларга бош бўлди.\nШис даврида мингта шаҳар қурилган. Шис алайҳиссалом ҳозирги Макка ўрнидаги шаҳарда умрининг охиригача яшаган. У 912 ёшида вафот этди. Ўлим соати яқинлашгач, Шис ўғли Анушга васиятнома юборди. Ривоятларга кўра, Шис алайҳиссалом Маккадаги Абу Қубай тоғидаги ғорларнинг бирида ота-оналари Одам ва Ҳавво билан бирга дафн этилган.\nТарихчиларнинг таъкидлашича, Ануш отаси Шиснинг йўлини ўзгартирмасдан давом эттирди. Ва ундан кейин бу йўл Анушнинг ўғли Кайнанга, ундан ўғли Михлаилга ўтади. Михлаилдан кейин ўғли Ярд одамларга раҳбар бўлди. Ва у ҳам умрининг охирида ўғли Ахнудга васият қилиб, ўз йўлини давом эттиришни васият қилди, Ахнудни одамлар Идрис деб атай бошладилар.\nИдрис алайҳиссалом тўғрисида Каъбул Ахбор шундай дейди: “Идрис отаси Шисга ўхшар эди. У ёзишни муомилага киритган ер юзидаги илк инсон эди. Айтишларича, унинг асл исми Ахнуд эди, у кўплаб билимлар соҳиби бўлгани учун Идрис деган номни олади. Кейин, Аллоҳ таоло Идрисга ваҳий юбориб, унга ўттизта саҳифа юборди. У тикувчилик касби билан шуғулланиб биринчи бўлиб кийимларни тика бошлаган эди. Ундан олдин одамлар ҳайвонлар терисини устларига ташлаб юришган.\nАллоҳ Идрисга шундай деб ваҳий қилди: Дунё ҳаёти денгизга ўхшайди. Агар сен денгизда сузиш учун кема ясамасанг омон қолмайсан”.\nБуни эшитган Идрис дунё зийнатларидан ва одамлардан юз ўгирди. Идрис жаннатни кўришни ва у ерга киришни хоҳлади. Ва бунинг учун у жуда кўп ибодат билан машғул бўлди.\nХабар қилинишича, барча одамларнинг насабномаси Шисга бориб тақалади, чунки Шисдан ташқари Одамнинг бошқа ўғилларидан тарқалган инсонлар йўқ бўлиб кетган ва уларнинг авлодларидан ер юзида ҳеч ким қолмаган. Валлоҳу аълам.\nОлдингиМусулмонни қўрқитиш мусулмонга ҳалол эмасКейингиЎзбекистон мусулмонлари идораси раиси Қозоғистон бош муфтийси ва қозоқ халқига ҳамдардлик билдиради


Архивы МЯНМА - tafsilar.info\nМянма: Тўқнашувлар натижасида 38 киши вафот этди\n04 Mart 13:33 by Редакция\nБМТ матбуот хизматининг хабар беришича, Мянмадаги полиция намойишчиларни тарқатиш учун автоматлардан фойдаланган. Тегишли ҳисобот 3 март куни БМТнинг махсус вакили Кристин Шранер Бургенер томонидан ўтказилган брифингда қилинган. «Бугун 1 феврал давлат тўнтаришидан кейинги энг ёмон кун бўлди. 38 киши ҳалок бўлди, 1 февралдан бери қурбонларнинг умумий сони 50 кишидан ошди», — дейди у. Дипломатнинг қўшимча\nҲарбийлар Фавқулодда ҳолат эълон қилди\n01 Fevral 14:17 by Редакция\nБугун, 1 феврал куни Мянма президенти Вин Мйин ва Демократия учун Миллий Лига раҳбари, Тинчлик учун Нобел мукофоти совриндори Аун Сан Су Чи ҳибсга олинган. Ҳукмрон партиянинг вакили Мё Нюнинг вазиятни ҳарбий тўнтаришга уриниш сифатида баҳолади. Ҳарбийларга тегишли Myawaddy телевизион тармоғи, ҳарбий мамлакатлар бир йилга фавқулодда ҳолат эълон қилганлигини хабар қилди. Фавқулодда вазиятни жорий этиш\nМИЛЛИЙ ЛИГАМЯНМАФАВҚУЛОТДА ВАЗИЯТҲАРБИЙ


«Боруссия» янгиланган «Милан»ни осонлик билан мағлуб этди\n19:01 / 18.07.2017\n«Боруссия» янгиланган «Милан»га ҳеч қандай имконият қолдирмади\nДортмунднинг «Боруссия» клуби International Champions Cup мусобақаси доирасида «Милан»га қарши ўйин ўтказди.\nУчрашув немис клубининг 3:1 ҳисобидаги ғалабаси билан якунланди.\nҒолиблар сафида келгусида «Милан» сафига ўтиши мумкин бўлган Пьер-Эмерик Обамеянг икки гол урди, яна бир гол Шаҳин ҳисобига ёзилган.\nЁзги трансферлар вақтида таркиби деярли янгиланган «Милан»нинг ягона голига Карлос Бакка муаллиф бўлди.\n18 июль, Гуанчжоу, Хитой\n«Милан»– «Боруссия» Д – 1:3 (1:2)\nГоллар: 0:1 – Шаҳин (17), 0:2 – Обамеянг (20, пенальти), 1:2 – Бакка (24), 1:3 – Обамеянг (62).\n«Милан»: Сторари, Родригес (Антонелли, 63), Палетта (Мусаккьо, 46), Сапата, Абате (Гомес, 66), Бонавентура (Соса, 66), Маури (Дзанеллато, 91), Кессие (Габбия, 91), Борини (Крочата, 91), Бакка (Кутроне, 66), Ньянг (Чалхонўғли, 46).\n«Боруссия»: Вайденфеллер (Райнманн, 46), Загаду (Дурм, 63), Бартра (Суботич, 73), Сократис, Пишчек (Пасслак, 46), Шаҳин, Кастро, Роде (Гетце, 63), Обамеянг (Шюррле, 73), Дембеле (Мор, 63), Пулишич (Исак, 74).


Футзал. Эртанги Суперкубок учрашуви учун превью / CHAMPIONAT.asia\n01:03Азар: "Буни сиз учун қилдим" 1 01:00"Алавес" – "Барселона" (матнли трансляция) 9 00:55Манжукич фаолиятини А Серияда давом эттириши мумкин 0 00:39Бундеслига. "Лейпциг" мавсумдаги 1-мағлубиятини "Боруссия"дан қабул қилиб олди 0 00:29Ла Лига. "Осасуна" – "Атлетико" ўйинида тўртта гол урилди 2 00:23АПЛ. Жота "Ливерпуль" ғалабасини таъминлади 22 00:15Туркия Суперлигаси. Бабелнинг голи "Галатасарой"га 3 очко олиб берди 0 00:10Спортчилар ижтимоий тармоқларда 0 00:08А Серия. "Интер" сўнгги дақиқаларда мағлубиятддан қутулиб қолди 2 23:55Бокс. Жаҳон чемпионати финалчиси эртага Ўзбекистон чемпионатидаги юришини бошлайди (жанглар рўйхати) 0 23:47Карикатура: Каталония ва Мадридда хэллоуин 3 23:34РПЛ. "Локомотив" "Сочи"га мағлуб бўлди 0 23:07Мюллер Оливер Канга етиб олди 2 22:48Ла Лига. "Севилья" Басклар ўлкасида мағлуб бўлди 0 22:35Гвардиола: "Барса"даги фаолиятим якунланган, барчаси ўтмишда қолди 3\nФутзал. Эртанги Суперкубок учрашуви учун превью\n21 сен 22:35\nТеглар : ФутзалАГМК футзал клубиЛокомотив футзал клуби\nЭртага – 22 сентябрь куни Олмалиқ шаҳрида футзал бўйича Ўзбекистон Суперкубоги учун ўйин бўлиб ўтади.\nУнда амалдаги мамлакат чемпиони ва кубоги соҳиби – АГМК жамоаси Ўзбекистон кубоги финалчиси “Локомотив”га қарши баҳс олиб боради.\nУшбу жамоалар Суперкубок ўйинига турли кайфиятда етиб келди. Александр Петров бошқарувидаги АГМК жамоаси ортда қолган 4 турдан сўнг 27 очко жамғарган ҳолда турнир жадвалида 2-ўринда бормоқда.\nМавсум аввалида олмалиқликлар сафини бир қатор етакчи футзалчилар тарк этган бўлсада, жамоа яхши ўйин намойиш этмоқда. 11 ўйинда 9 ғалаба ва 2 мағлубият қайд этган Петров шогирдлари бу мавсум ҳам чемпионлик учун асосий даъвогарлардан бири бўлиб турибди.\nИкки карра Ўзбекистон чемпиони ва яна шунча бор Ўзбекистон кубогини қўлга киритган “Локомотив” жамоаси учун мавсум осон ўтаётгани йўқ. Аҳад Юсупов қўл остида “темирйўлчилар” жорий мавсум чемпионат доирасида 11 учрашувда иштирок этдилар ва уларда 3 ғалаба, 1 дуранг ҳамда 7 мағлубият қайд этилди.\nСевастьян Можаев (“Локомотив” футзалчиси): “Ҳозирча ишларимиз яхши эмас, жамоамиз натижалари ижобий томонга ўзгармаяпти. Биз кўпроғини истаймиз. Ўз устимизда кўпроқ ишлашимиз керак. Айни дамда жамоанинг катта қисмини ёшлар ташкил қилади. Албатта, тажрибали футболчилар бор, лекин айримлари футзалдаги илк мавсумини ўтказмоқда.\n“Пахтакор” ва AГМКга қарши ўйнаш жуда қийин. Ушбу жамоалар таркибида Ўзбекистон миллий термасида ўйнаётган футзалчилар йиғилган. Ҳа, миллий чемпионат йилдан йилга кучайиб бормоқда. Буни жамоалардаги ўсишдан ҳам кузатиш мумкин.\nАммо, ушбу мавсумдаги ўйинларга қарайдиган бўлсак, AГМК — ўйнаса бўладиган рақиб. Жамоани бир неча тажрибали футзалчилар тарк этган. Бироқ кураш осон бўлмайди, биз ҳам осонликча қўл кўтармаймиз.\nЭртага максимал кайфиятда тўп тепамиз. АГМКни юқори иштиёқ эвазига мағлуб этиш мумкин. Футзалчида рақибга қараганда ғалабага ташналик юқори бўлиши керак”.\nҲусниддин Нишонов (АГМК футзалчиси): “Эртага яхши ўйин бўлади. “Локомотив” яхши шаклланган жамоа саналади. Таркиб бироз ёшартирилганлигини кўриш мумкин. Ўйлашимча, эртага ким кўпроқ меҳнат қилса, ўша жамоа ғалаба қозонади. Айни вақтда бор диққат эътиборимиз бўлажак учрашувга қаратилган”.\nАГМК жамоаси таркиби\nБош мураббий – Александр Петров\nМураббий – Андрей Шлема\n“Локомотив” жамоаси таркиби\nБош мураббий – Аҳад Юсупов\nМураббий – Фарҳод Мираҳмедов\nАГМК ва “Локомотив” жамоалари ўртасидаги Ўзбекистон Суперкубоги баҳси эртага соат 14:00 да старт олади. Мазкур беллашув “Спорт” телеканали орқали жонли эфирда намойиш этилади.\n20 дақиқадан иборат икки бўлимда ғолиб аниқланмаса, тўғридан-тўғри пенальтилар сериясига мурожаат этилади.\nФутзал бўйича Ўзбекистон Суперкубоги\n14:00 АГМК – ЛОКОМОТИВ\nҲакамлар: Аскарбай Арзибеков, Фарруҳ Музаффаров, Султонмурод Абдураҳмонов\nВақт учун масъул ҳакам: Никита Афиногенов\nРПЛ. "Локомотив" "Сочи"га мағлуб бўлди 0\nБиласизми? АГМК бу мавсум илк бор кетма-кет икки ўйинни бой берди 30\n“Қўқон-1912” шифокори: “Норбеков ҳамда Бердиевларнинг аҳволи биз ўйлагандан анча яхшироқ” 8\n21 сен 23:17:11\n1-tinga qimmat futbol 0 futzalga nma bor\n21 сен 22:41:08\nAGMK 100% favorit!!!\n22 сен 11:08:47\nForward11 фойдаланувчининг фикрига жавоб бериш


ЖЧ-2018 саралаш, Осиё\n«А» гуруҳи, 9-тур, 31 август, соат 17:00\n10.Женг Жи (С)\n09.Одил Аҳмедов (С)\n79' Ўзбекистонда ўзгариш: Марат Бикмаев ўрнига Сардор Мирзаев туширилди\n77' Ўйин анча фаол кечмоқда\n71' Жепаров олис масофадан зарба берди. Тўпни эгаллаб олди\n67' ЭҲҲҲҲҲҲ, ЖЕПАРОООВ! Шомуродовнинг узатмасидан кейин Сервер бирга бир вазиятга чиқди. Жепаров ўзи бериш ўрнига икки ҳимоячи орасидаги Бикмаевга узатма беришга қарор қилди. Ҳимоячилар хавфни бартараф этишди.\n67' Ўзбекистонда ўзгариш: Сергеев ўрнига Азиз Ҳайдаров тушди\n66' Игорь Сергеев жароҳат олди ва у ўйинни давом эттира олмайдиган кўринади\n62' Вууууҳ! Жаримадан етказилган узатмага, адашмасак, Кримей бош билан аниқ зарба берди. Женг Ченг тўпни эгаллаб олди\n62' Фенг Сиоатинг сариқ карточка олди. У ўзидан ўтиб кетаётган Шомуродовни йиқитди\n61' Бурчак тўпи ўйинга киритилди. Нестеров тўпни мушти билан уриб юборди\n60' ВУУУУУҲ! Нестеров! Иккита хавфли зарбани қайтарди! Хитойлик футболчи дастлаб олис масофадан зарба берган бўлса, иккинчисида яқин масофадан берилган зарбани Игнат қайтарди!\n58' Тўхтахўжаев ўнг қанотдан рақиб жарима майдончасига узатма берди. Сергеев тўп учун курашди, аммо ҳакам ўйинни тўхтатди\n58' Хитой қарши ҳужумга ўтаётганига Кримец хавфни бартараф этди\n56' ВУУУУУУУУҲ! Хитойлик посбон муқаррар голдан қутқайрди. Шомуродов бош билан зарба берди. Тўп тўсин остига кираётган эдия...\n56' Кетма-кет ҳужум ташкил қиляпмиз. Ўнг қанотдан ташкил этилган ҳужум натижасида Тўхтахўжаев бурчак тўпи ишлади\n54' ВУУУУУУУУҲ! Жепаров ҳужумни бошлади ҳамда тўпни ўнг қанотдан олдинга ўтган Шомуродовга узатма берди. Элдор тўпни орқароққа — жарима майдончаси чизиғи устига узатма берди. Жепаровнинг зарбасидан кейин тўп бирозгина тўсин устидан ўтиб кетди\n52' Шомуродов ўнг қанотдан рақиб жарима майдончасига узатма берди. Женг Ченг тўпни эгаллади\n51' Хитой бурчак тўпини ўйинга киритди. Жанг ЛинПенг бош билан зарба берди. Бироз ноаниқ\n48' Мезбонлар жарима тўпини ўйинга киритишди. Анзур хавфни бартараф этди\n47' ЭҲҲҲҲҲҲҲҲ! Бикмаев рақиб ҳимоячисидан тўпни олиб қўйиб, бирга бир вазиятга чиқиб кетди ҳамда тўпни Сергеевга узатма берди. Игорнинг зарбасини ҳимоячи қайтариб қолди!!! Марат тўпни тезроқ Жепаровга узатганида Сервер бўш дарвозани ишғол қилиши мумкин эди\n46' Ўзбекистон илк ҳужумда бурчак тўпи ишлади ва уни ўйинга киритди. Хитойликлар тўпни майдон марказига қайтаришди\n46' Иккинчи бўлим старт олди.\n46' Иккинчи бўлим олдидан Хитойда ўзгариш бўлди\n45+3' Биринчи бўлим якунланди. Ҳозирча — 0:0\n45+2' Денисов айтдан тўпни улоқтириб берди. Анзур бош билан шерикларига узатма берди. Аммо дарвозага зарба берилмади\n45' Яхши вазият! Шомуродов чап қанотдан жарима майдончасига кирди ва нариги томонга узатма берди. Аммо тўпни дарвозага йўллайдиган футболчи топилмади!\n40' Вуууууҳ! Ҳимоячиларимиз хатога йўл қўйишди. Бурчак тўпи тепади мезбонлар\n38' Денисов рақиб дарвозабон майдончасига узатма берди. Жепаров тўпга ета олмади\n37' ВУУУУУУУУҲ! Нестероооовв, Қойил! Хитойлик футболчи Жанг Сиже бирга бир вазиятда жарима майдончамиз ичида зарба берди. Игнатий қутқармоқда!\n36' Ўзбекистон тўп назоратини ўз томонига оғдирмоқда, аммо бу ҳозирча наф келтираётгани йўқ\n32' Бурчак тўпини ўйинга киритган пайтимизда Одил фол ишлатди\n31' Сервер ўнг қанотдан ерлатиб Хитой жарима майдончаси ичига етказди. Мезбонлар қийинчилик билан хавфни бартараф этишди. Бурчак зарбаси тепамиз\n31' Жепаров олдинга ўтаётганида Женг Жи қўли билан Серверни тортиб қолди\n27' Игнатий Нестеров сариқ карточка олди. Керакмас вазиятда ўйинни чўзди.\n25' Эҳҳҳ, Шри Ланкалик лайнсмен! Сервернинг узатмасидан кейин Шомуродов бирга бир вазиятга чиқиб кетди, аммо ҳакамлар офсайд дея баҳолаб, хатога йўл қўйишди\n24' Вууууууҳ! Хитойлик футболчи 17 метрлардан кучли зарба берди. Нестероқ маҳорат билан зарбани қайтарди!\n19' Марат Бикмаев сариқ карточка олди\n17' Қойил! Майдон марказидан етказилган узатмани Ву Лей ерга туширмасдан жарима майдончаси чизиғи устидан зарба берди. Нестеров тўпни эгаллади\n15' Хитой яхши ўйнамоқда, тан олиш керак. Ву Лей чап қанотдан олдинга ўтди ва жарима майдончаси чизиғи устидан зарба берди. Бахтимизга ноаниқ\n14' Бурчак тўпи ўйинга киритилди. Ю Ханчао бош билан ноаниқ зарба берди\n14' Хитой терма жамоамизни босим остида ушлаб турибди. Лу Суепенг олис масофадан зарба берди. Тўп рекошет ҳолатда майдонни тарк этди\n10' Вуууууҳ! Нестеров, нималар қиляпсан? Хитойликлар марказдан узатма билан ҳужумчини бирга бир вазиятга чиқаришди, Игнатий тўпга биринчи бўлиб етиб келдию, аммо уни ушлаб олиш ўрнига оёғи билан тепишга уринди. Уриниш муваффақиятсиз чиқди, Тўхтахўжаев тўпни ён томонга тепиб юборди\n9' Шукуров жаримадан тўпни ўйинга киритди. Мезбонлар хавфни бартараф этишди\n8' Денисов чап қанотдан ҳужумга қўшилди, ҳимоячини алдаб ўтаётганида мезбон футболчиси уни чалиб йиқитди.\n6' Хитойликлар чап қанотдан тезкорлик билан жарима майдончамизга кириб келишди. Сўнгги паллада футболчимиз хавфни бартараф этди\n4' Вууууҳ! Дарвозамиз олдида хавфли вазият юзага келди. Марказий ҳимоячиларимиз жарима майдончамиз ичида тўпни рақиблардан олиб қўя олишмади. Натижада хитойлик футболчи 12 метрлардан зарба беришга муваффақ бўлди. Бироз ноаниқ\n3' Оҳо! Терма жамоамиз рақиб жарима майдончаси яқинида прессинг эвазига тўпни олиб қўйишди ҳамда Одил Аҳмедов олис масофадан зарба берди. Дарвозабон тўпни эгаллаб олди\n2' Майдон маркази учун кураш кечаётгандек тасаввур уйғонмоқда\n1' Диққат учрашув бошланди. Тўпни ўйинга хитойликлар киритиб беришди\n' Энди эса Хитой мадҳияси ижро этилмоқда\n' Диққат! Жамоалар майдонга чиқиб келишмоқда. Ўзбекистон оқ, Хитой қизил рингли формада ўйнайди\n' Россия ўтадиган Мундиал йўлланмаси учун курашда Осиё қитъасида ҳал қилувчи палла етиб келди. Терма жамоамиз Ухан шаҳрида Хитой термасига қарши майдонга чиқади. Ўйин бошланишига тахминан 12 дақиқа вақт қолди


саёҳат Archives - SanjarSaid\nҒаллаороллик мезбон: «Биз томонларнинг тўйини кўрмай кетмайсиз», деб эрта тонгда икки-уч қишлоқ нарига тўйга олиб боргани учун Самарқандга кун исиб бошлаган вақти йўлга чиқишга тўғри келди. Кечқурун велосипедимни Ғаллаоролга кираверишдаги машина ювиш жойида омонат қолдирган эдик. Йўлга чиқишдан аввал мезбонлар велосипедимни «карчер» қилиб беришди. Кеча зиёратгоҳга чиқиш вақтида чангга кўмилган экан, топ-тоза бўлиб қолди.Ғаллаорол йўли […]\nИмом Бухорий зиёратгоҳига саёҳат\n5 й. аввал\tЖамият\nСамарқандга саёҳатга бормоқчи бўлганлар имом Бухорий мақбарасини зиёрат қилишни кўнглига тугади. Биз ҳам эрта тонгдан Самарқандга йўл олар эканмиз, биринчи бўлиб Ҳартанг қишлоғидаги (Пайариқ тумани) зиёратгоҳга боришни режалаштирдик. Учқудуқ автобусида Жомбой туманидаги зиёратгоҳ таксилари турадиган жойга тушиб қолдик.Шу ердаги «Дамас»дан бирига чиқиб, 2500 сўмдан манзилга етиб олдик.Туш вақти бўлгани учун зиёратдан аввал тушлик қилиб олсак, […]


19 май 2022, Тошкент вақти: 14:58\nАҚШда 2020 йили бўлиб ўтган президент сайлови ғолиби Жо Байден\nРоссия президенти Владимир Путин АҚШдаги президент сайлови натижаси Дональд Трамп фойдасига ҳал бўлиши учун Москва томонидан амалга оширилган уринишлардан бохабар бўлган. Бу ҳақда АҚШ разведка хизматидаги манбалар Reuters агентлиги билан суҳбатда билдиришган. Улар бу уринишларни Путиннинг ўзи йўналтириб турган бўлиши ҳам мумкинлигини айтганлар.\nРоссиянинг Қўшма Штатларда 2020 йили бўлиб ўтган сайлов кампаниясига аралашганига оид хулосалар АҚШ миллий разведкаси директори офиси томонидан сешанба куни ёйинланган 15 саҳифали ҳисоботда акс этган. Ҳисоботга мувофиқ, Трамп тарафдорлари украиналик россияпараст сиёсий арбобларнинг Байден ҳақидаги танқидларини алқалаш орқали Москва “тегирмонига сув қуйган”.\nШунга қарамай, демократ Жо Байден Дональд Трамп устидан ғалаба қозониб, шу йил 20 январида АҚШ президенти лавозимини эгаллаган, дея қайд этадилар Reuters агентлиги ва The New York Times газетаси.\nҲисобот муаллифлари Трамп иттифоқдошларининг Хитой Байден тарафида туриб, сайлов кампаниясига аралашганига оид иддаоларга ҳам муносабат билдирганлар. Пекин Америкадаги сайловга атайлаб аралашмай турган, деб ҳисоблайди разведка ҳамжамияти экспертлари.\nАҚШ разведкаси таҳлилчилари мамлакатдаги президент сайловига Куба, Венесуэла ва Ливандаги “Ҳизбуллоҳ” жангари гуруҳи ҳам аралашишга урингани, аммо уларнинг имкониятлари Россия ва Эрон имкониятлари билан қиёслаб бўлмайдиган даражада суст бўлганини қайд этишган.


ҲОКИМ ВАЪДАСИНИ БАЖАРДИ – Konimex.uz\nKonimex.uz → Yangiliklar blogi → Tuman yangiliklari → ҲОКИМ ВАЪДАСИНИ БАЖАРДИ\nҲОКИМ ВАЪДАСИНИ БАЖАРДИ\nАҳоли хонадонларига бориш, уларнинг аҳволи билан яқиндан танишиш, юзага келган муаммоларни фақат сайёр қабуллардагина эмас, балки бошқа учрашувларда ҳам қишлоқ аҳли билан биргаликда жойида амалий ҳал қилиш муҳим саналади.\nШу мақсадда бугун, 10 июль куни Конимех туман ҳокими Муратхан Эгамқулов “Тўққизтепа” маҳалла фуқаролар йиғини ҳудудида жойлашган “Ҳаётобод” қишлоғи аҳолиси билан учрашди.\n“Ҳаётобод” қишлоғидаги мавжуд 105 хонадонда 535 нафар аҳоли истиқомат қилади.\nУчрашув чоғида туман ҳокими қишлоқ аҳли билан бирма-бир суҳбатлашиб, одамларнинг дарду ташвишларини эшитди. Халқ кўтараётган масалаларни жойида ўрганди, аҳолини қийнаб келаётган муаммоларни босқичма-босқич албатта бартараф этиш борасида аниқ муддатни белгилади.\nТуман ҳокими маҳалла фуқаролар йиғинида ободонлаштириш ишларига алоҳида эътибор қаратиш, тўйларни қисқартириш, коронавирус касаллиги кун сайин ортиб бораётган шу кунларда санитария-гигиена қоидаларига қатъий риоя қилиш, кўча кўйда юрганда ниқоб тақиш ҳақида таъкидлаб ўтди.\nУчрашув Конимех туман прокурори Р.Рўзиев ҳам сўзга чиқиб, маҳаллаларда жиноятчиликни олдини олиш, шу кунларда юқорида қайд этилган касалликни олдини олиш учун фуқароларни ўз хохишларига асосан эмлаш чораларини кўриш лозимлмиги хусусида ўз фикр мулоҳазаларини билдирди. Аввалги учрашувда туман ҳокими М. Эгамқулов маҳалла оқсоқолларининг таклифига асосан ҳудуд ёшларига курашга тушиш учун “махсус поёндоз” (Мат) тақдим этди.\n-Ҳокимнинг ушбу туҳфасидан кўра ваъдага вафосидан бошимиз осмонга етди,-дейди нуроний Абдуалим Гулов маҳалла фаоллари номидан миннатдорчилик билдириб.- Тўғри, ҳокимларга ҳам осон эмас. Аслида битта оилани боқишни айтинг. Улар халқнинг дарду ташвишлари билан оввора бўлиб, керак бўлса йигирма тўрт соат ишлашига тўғри келади.\nМуратхан Олимович туманимизга ҳоким бўлиб келгач Конимех қанчалар чирой очиб, кундан кунга гуллаб яшнаётганига барчамиз бирдек гувоҳмиз. Саноат кириб келди. Йўлларимиз кенг ва равон бўлди. Бозорларимиз янгидан барпо этилди.\nЧўл ҳудудида чорвачилик ривожланмоқда. Оқил ва доно юртбошимизга минг раҳмат, халқимизни рози қилиш йўлида ана шундай кенг кўламли ислоҳотларни амалга оширишда бош қош бўлаётгани учун. Биз оқсоқоллар ҳар доим дуодамиз.\nТадбир сўнггида Туман ҳокимига идора ва ташкилот раҳбарлари ҳамроҳлик қилиб, тегишлилиги бўйича белгилаб берилган вазифалар юзасидан зарурий тавсиялар ишлаб чиқилди.


Самарқанд вилояти ЯНГИ ТЕЛЕВИЗОРНИНГ НОСОЗЛИГИ БАРТАРАФ ЭТИЛДИ – istemol.uz\nСамарқанд вилояти ЯНГИ ТЕЛЕВИЗОРНИНГ НОСОЗЛИГИ БАРТАРАФ ЭТИЛДИ\n24.01.2018 Мурожаат ва натижа\nСамарқанд туманида истиқомат қилувчи Д.Маннонов замонавий телевизорга эга бўлишни анчадан бери орзу қиларди. Етарли маблағ тўплагач, уни харид қилиш мақсадида Самарқанд шаҳри ҳудудидаги “Мармар” бозорига келди ва бу ердан оз эмас, кўп эмас 3миллион 200 минг сўмга “АРТЕЛЬ” русумли телевизор харид қилди. Уни ҳамма қоидалари билан хонадонига ўрнатди. Энди ниятимга етдим, деб хурсанд бўлганида, икки кун ўтар ўтмас, ойнаи жаҳоннинг носозлиги маълум бўлди. Зудлик билан дўкон эгасига учради ва вазиятни маълум қилди. Афсуски, чучварани хом санаган экан. Дўкондагилар уни эшитишни ҳам исташмади. Шундан сўнг у Республика Бош Прокуратурасининг ишонч телефонига мурожаат қилади. Мазкур шикоят тегишлилиги бўйича, Истеъмолчилар ҳуқуқларини ҳимоя қилиш жамиятлари федерациясининг Самарқанд вилоят ҳудудий бирлашмаси томонидан ўрганилиб чиқилди. Дўкон ва унинг ходимларига Ўзбекистон Республикаси “Истеъмолчиларнинг ҳуқуқларини ҳимоя қилиш тўғрисида”си Қонун талаблари шарҳлаб берилди. Шундан сўнг дўкон эгаси ўз хатосини тан олди ва истеъмолчи ҳуқуқи тикланди\nPrevious Post:Қашқадарё вилояти МАРҲУМ ОТА ИШТИРОКИДА ТУЗИЛГАН ДАЛОЛАТНОМА! ЁХУД ТАЪМИНОТЧИ КОРХОНА ХОДИМИНИНГ ҒАЙРИҚОНУНИЙ ХАТТИ- ХАРАКАТИ ҲАҚЛИ ЭЪТИРОЗГА САБАБ БЎЛДИ.\nNext Post:Фарғона вилояти КЎРСАТИЛМАГАН ХИЗМАТГА ҲАҚ ТЎЛАНМАЙДИ!


'Ислом Каримов ўзидан оғир сиёсий мерос қолдирмоқда' - BBC O'zbek\n'Ислом Каримов ўзидан оғир сиёсий мерос қолдирмоқда'\nЎзбекистон Президенти Ислом Каримовнинг кенжа қизи Лола Каримова-Тиллаева ўзининг Instagram даги саҳифасида ўтган дам олиш кунлари отасининг миясига қон қуйилгани ва реанимация бўлимида қолаётгани ҳақида хабар берди.\nУнга кўра, шифокорлар 78 ёшли Президент Каримовнинг аҳволини "барқарор" деб баҳолашган.\nАммо Ўзбекистон матбуоти Президентнинг соғлиги билан боғлиқ тафсилотларни ошкор этмаяпти.\nЯкшанба куни давлат телеканали Вазирлар Маҳкамасининг қисқа расмий хабарини ўқиб эшиттирган.\nХабарда давлат раҳбарининг қандай касалликка йўлиққани ҳақида ҳеч нарса дейилмайди.\nЛола Каримова-Тиллаева отасининг "келажакдаги соғлиги ҳақида тахмин қилишга ҳали эрта экани"ни айтган.\nТошкентдан таниқли журналист, Ўзбекистон Президентининг собиқ матбуот котиби Шароф Убайдуллаевнинг айтишича, мамлакатда сиёсий бўшлиқ юзага келгани сезила бошлаган ва бу бўшлиқни ким тўлдириши номаълум.\nБи-би-си билан суҳбатда у Ислом Каримов ўзидан оғир сиёсий мерос қолдираётгани, фақат эркин сайловларгина Ўзбекистонни ҳозирги инқироздан олиб чиқишга қодир эканини айтди.


Ана шу ҳужжатларнинг изчил ижроси туфайли ҳозирги кунга қадар кўплаб ҳарбий хизматчилар шинам тураржойлар ҳамда бошқа зарур инфратузилма объектлари билан -таъминланди.\nЯқинда шундай қувончли воқеалардан бирига гувоҳ бўлдик: пойтахтимизнинг Юнусобод туманида ҳарбий хизматчилар учун қуриб битказилган, замон талабларига тўла жавоб берадиган кўп қаватли уй фойдаланишга топширилди. Шу муносабат билан ташкил этилган тадбир кўтаринки руҳда ўтди. Унда сўзга чиққанлар юртимизда олиб борилаётган кенг кўламли ислоҳотлар инсон манфаатларига қаратилганини, хусусан, ҳарбий соҳадаги модернизация жараёнларида ҳарбий хизматчиларни қўллаб-қувватлаш масаласи доимий эътиборда эканини таъкидлашди.\nДарҳақиқат, бу борада кўплаб мисоллар келтириш мумкин. Масалан, биргина 2015 йилда 234 нафар ҳарбий хизматчи тураржой билан таъминланди. Тошкент вилоятида ипотека кредитларидан фойдаланган ҳолда намунавий лойиҳа асосида уй-жой қуриш учун 135 нафар ҳарбий хизматчига, Фарғона вилоятида 333 нафар ҳарбий хизматчига Мудофаа -вазирлиги томонидан бошланғич бадаллар тўлаб берилди. Шунингдек, 470 нафар ҳарбий хизматчи иккиламчи бозордан уй билан таъминланди. Бу кўрсаткичлар йил сайин Ватан ҳимоячиларининг яшаш шароитини яхшилашга, ижтимоий ҳимоясини кучайтиришга бўлган ғамхўрликнинг ортаётганидан далолат беради.\nКўп қаватли уй “Бағдод карвон” масъулияти чекланган жамиятининг қурувчилари томонидан барпо этилди. Бунёдкорларнинг айтишича, бир, икки ва уч хоналардан иборат мазкур кўп қаватли уйни қуришда унинг муҳандислик-коммуникация тизимлари энг замонавий талабларга жавоб бериши, шовқинни ўтказмаслиги, иссиқликни сақлаши, зилзилабардошлилиги ва бошқа жиҳатларига алоҳида эътибор қаратилган. Уйнинг ён-атрофи ободонлаштирилиб, болалар учун ўйингоҳ, спорт майдончаси, дам олишга мўлжалланган айвончалар ҳам барпо қилинган.\nЗиналардан кўтариламиз. Йўлакларнинг кенг ва ёруғлиги, хонадон ичидаги шинамликдан кўнгилда ҳавас уйғонади.\n— Мана шундай кунларга етказганига шукр, — дейди янги уй соҳибларидан бири, подполковник И. Мусурмоновнинг отаси, 76 ёшни қаршилаётган Неъматулло бобо миннатдор бўлиб. — Халқимизга, ҳарбийларимизга давлатимизнинг меҳр-эътибори беқиёс. Уйни бир қаранг-а: қандай обод, қандай чиройли, одам яйраб яшайди. Шундай пайтларда беихтиёр болалигимиз ўтган лойсувоқ, пастқам уйлар кўз олдимизда гавдаланади. Энди ҳаммаси бошқача. Бундай дориламон кунларнинг қадрига етиш, уни асраб-авайлаш керак.\n— Бугун уйимиз худди тўйхонага айланди, — дейди хонадон эгаларидан яна бири, подполковник А. Бобохонов. — Ота-онам, яқинларим табриклагани келишди. Файзли дастурхон атрофида мириқиб суҳбатлашдик, биз, ҳарбий хизматчиларга яратилаётган кенг имкониятлар ҳақида тўлқинланиб гапириб бердим. Албатта, уйингиздан, оилангиздан кўнглингиз тўқ бўлганига нима етсин?! Бу — катта бахт. Ушбу кунни ҳеч қачон ёддан чиқармаймиз. Албатта, бизга кўрсатилаётган бундай улкан эътибор учун давлатимиздан чексиз миннатдормиз. Ватанимиз тинчлиги йўлида сидқидилдан хизмат қиламиз.\nҲарбий хизматчилар ҳамда уларнинг оилаларини ижтимоий муҳофаза қилиш тадбирлари, шубҳасиз, бундан кейин ҳам изчил давом эттирилади. Бинобарин, ижтимоий жиҳатдан яхши таъминланган ҳарбий хизматчилар, пухта тайёргарликка эга бўлган Қуролли Кучларгина давлатимиз хавфсизлигини таъминлашга қодир бўлади.


Кексаларни эъзозлаш - савобли иш\nИнсон умри тани-сиҳат саломатлигида, эл-юртга наф келтириш бахти, меҳр ва эътибордан бахраманд бўлиш билан хавасли. Айниқса, кучдан кетиб, қариган чоғда эъзозда яшаган ёки саломатлик безовта қилганда фойдаланадиган шароит ва имконият бўлганига не етсин. Шу ўринда дунёнинг ҳеч бир мамлакат ёки халқи кексалар иззатини жойига қўйиш ва қадрлаш борасида бизнинг юрт ва юртдошларимиз сингари эҳтиром кўрсатолмаса керак. Хусусан, 2002 йил “Қарияларни қадрлаш йили”, жорий йил эса “Кексаларни эъзозлаш йили” деб номланиши истиқлол туфайли улар тўғрисида қайғуриш йилдан-йилга давлат сиёсати даражасига кўтарилиб бораётганидан далолат беради.\nИстиқлол йилларида ёши улуғларни эъзозлаш, улуғ аждодларни хотирлаш, мамлакат тараққиёти, юртдошларимизнинг руҳларини шод этмоқ учун эзгу амалларга бел боғлашдек савобли юмуш дилимиздаги ёруғ ниятлардан бирига айланди.\nМуҳтарам Президентимиз таклифлари билан 2015 йил “Кексаларни эъзозлаш йили” деб эълон қилиниши ҳамма қатори бизни ҳам ғоят хурсанд этди. Халқимизда азалдан ёши улуғларга эҳтиром кўрсатишдек эзгу фазилат шаклланган. Бу қадрият, анъанага айланган. ”Қари келса ошга, ёш келса ишга”, “Кексалар иззатда, ёшлар хизматда”, “Қариси бор уйнинг – париси бор” деган нақллар ҳам бежиз эмас. Давраларимизнинг тўрини, қалбларимизнинг қўрини кўпни кўрган отахон ва онахонларимизга беришга ҳамиша бурчлимиз.\nШундай хайрли ва савобли юмушлар, одатлар, фазилат ва қадриятлар истиқлол даврида давлат сиёсати даражасига кўтарилгани эса ғоят муҳимдир. 2015 йилнинг “Кексаларни эъзозлаш йили” деб номланиши бу борадаги ишларнинг янада изчил ва тизимли давом этишига кенг имкониятлар яратмоқда. Ўзбекистон Республикаси Президенти И.Каримовнинг “Кексаларни эъзозлаш йили” Давлат дастури тўғрисидаги қарорида ҳар бир давлат идоралари учун аниқ вазифалар белгиланган. Бундан кўзда тутилган мақсад кексаларнинг ҳаёт даражаси ва сифатини янада яхшилаш, уларни моддий ва маънавий қўллаб-қувватлаш кўламини кенгайтириш, ёши улуғ инсонлар, айниқса, 1941-1945 йиллардаги уруш ва меҳнат фронти фахрийларига ижтимоий, пенсия таъминоти ва тиббий хизмат кўрсатишни такомиллаштириш, оила ва жамиятда ёшларни ўзбек халқининг кўп асрлик қадрият ва анъаналари руҳида тарбиялашда кексаларнинг ўрнини янада мустаҳкамлашдан иборат.\nАслида “Кексаларни эъзозлаш йили” замирида ҳам инсон манфаати ётади. Давлат раҳбари Асосий қомусимиз қабул қилинганлигининг 22 йиллигига бағишланган байрам шодиёнасида бежиз “ҳар қандай жамиятнинг ёши улуғ одамларга бўлган эътибори ва ғамхўрлиги унинг маданий даражасини белгилайди” ёка “кексаларга ҳурмат-эҳтиром, меҳр-оқибат кўрсатиш маънавий ҳаётимизнинг том маънода ажралмас қисмига айланган”, деб таъкидлаб ўтмади. Ҳақиқатдан ҳам минг йиллар давомида шаклланган қадрият ва анаъналаримизда кексаларни эъзозлаш, ёши улуғ инсонларга алоҳида ҳурмат кўрсатиш муҳим аҳамият касб этади. Бундай қадрият миллий қонунчилигимиз, хусусан, Бош қомусимизда алоҳида белгилаб ўтилганлигини эътироф этиш керак, чунки бундай тажриба ҳеч бир давлат конституциясида кузатилмайди. Конституциямизнинг 66-моддасида “Вояга етган, меҳнатга лаёқатли фарзандлар ўз ота-оналари ҳақида ғамхўрлик қилишга мажбурдирлар”, деган ҳуқуқий норма ўрнатилиши ҳам бежиз эмас.\nКексаларга ҳурмат халқимизнинг азалий ибратли қадриятларидан ҳисобланади. “Қариялар – хонадонларимизнинг файзи ва фариштаси” ҳамда “Ҳар кексада бир нақл, деган ҳикматли сўзларда ғоятда чуқур маъно бор. Бу пирҳикмат мақолларда, аввало кексаларнинг бебаҳо ҳислатлари ва яхшилик томонлари, оқилу донолиги ва ҳаётий тажрибалари, меҳрибонлиги ҳамда адолат билан иш кўриш салоҳияти ўз ифодасини топган. Айни чоғда қарияларни ҳурмат-иззат қилиш ва эъзозлаш, ота-оналаримиз, бобо-момоларимиз, ёши улуғларимизга ҳамиша яхши муомалада бўлиш ва қўлдан келган яхшиликни улардан аямаслик, айтган сўзларига қулоқ солиб, берган панд-насиҳатларига амал қилиш зарурлиги уқтирилган. Зотан, ёш авлод турмуш синовларида тобланган, катта ҳаётий тажрибага эга бўлган, теран ақл –идрокли, улуғ кишилар кўмаги ва маслагига доим эҳтиёж сезади. Меҳнатсевар, ҳалол-пок, диёнатли, халқ иши учун фидойи инсон бўлиб улғайишни истаган ҳар бир ўғил-қиз кексалар ҳаётий тажрибасидан фойдаланиши лозим. Қаердаки кексалар бўлса, уларга ҳурмат эҳтиром кўрсатилса, шу жойга мудом файзу барака ёғилиб туради. Шунинг учун орамизда нуронийларнинг борлиги улуғ неъматдир.\nКексаларга бўлган ҳурмат-эҳтиром, оналаримиз, оталаримиз, боболаримиз, момоларимизнинг дуоларини олиш, айниқса, эҳтиёжманд кишиларнинг ҳолидан хабар олиш, уларнинг ўксик кўнгилларига йўл топишдек савобли амаллар фарздир. Истиқлол йилларида бу азалий қадриятларимиз, урф одатларимиз янада яққолроқ номоён бўлиб, меҳр ва мурувват хислатларини ўзига жо этган анъаналар ўз мазмун-моҳияти билан ҳар жабҳада акс этаётганини эътироф этмоқ ўринлидир.\nДарҳақиқат, биз учун ота-боболаримиз, фахрийларимизнинг ҳаёти ҳам ғаниматдир. Уларга хизмат қилиб, дуоларини олиш ниҳоятда муҳим. Бинобарин, қайси хонадонда нуроний онахон ва отахонлар бўлса, бу хонадондан албатта, ҳамжиҳатлик бўлади. Энг муҳими, кексалар эъзозланган юртда меҳр-оқибат, қут-барака, тинчлик-хотиржамлик барҳаёт бўлади.\nМухтасар айтганда, барчамизни оқ ювиб, оқ тараган, она юртимизнинг оғир юкини, унинг қувонч-ташвишини умр бўйи елкасида кўтариб келган мўътабар боболаримиз ва момоларимизни, ота-оналаримизни рози қилиш, уларнинг дуосини олиш дунёдаги энг улуғ, энг савобли иш эканини англаган ҳолда иш юритсак, бу саъйи-ҳаракатларимиз тинчилик-осойишталик, фаровонлик ва тўкинлик бўлишига замин яратади.\nМуаллиф: Муқаддам АЛИБАЕВА, Норин туман ФҲДЁ бўлими мудираси


18-02-2015 | 15:57\nZAMIN.UZ / Технология / 18 Феврал 2015 года663\nApple корпорацияси виртуал реаллик кўзойнаги учун патент олди, дея хабар бермоқда «РБК». Кўзойнак тузилиши жиҳатидан смартфон учун слот кўринишига эга.Фойдаланувчи кўзи олдидаги манзара iPhone экранида акс этади. Аввалроқ шунга ўхшаш ғояга эга гаджет Samsung компанияси томонидан тақдим этилган эди. Шунингдек, Google ҳам Google Cardboard виртуал реаллик шлемини ишлаб чиқишда бундай ғоядан фойдаланган.Маълум бўлишича, 2014 йил ноябридан буён Apple виртуал реаллик яратиш соҳасидаги мутахассисларни қидириб келмоқда. Бироқ патентни қўлга киритиши Apple’нинг янги гаджет чиқаришини билдирмайди, деб ёзади нашр. Компания кўплаб технологияларни патентлаши билан таниқлидир, бироқ бу кўпинча уларни қўллаган ҳолда янги қурилмалар яратилишига олиб келмайди.Манба: www.daryo.uz\nЎқишни тавсия қиламиз «Улкан» iPad ишлаб чиқилаётганига боғлиқ янги далиллар пайдо бўлди


Уяли алоқа компанияларига даҳшатли айб қўйилди…\nKo'rildi: 417 Qo'shildi: 08-03-17\nОператорнинг ширали овозига маҳлиё бўлиб, 1 тугмасини босдим. Ҳалиги қиз гапида яна давом этди.«Номзодлар рўйхатига хуш келибсиз! Улар билан яқиндан танишмоқчи бўлсангиз, бирни босинг!»\n«Зерикдингизми?…. рақамига қўнғироқ қилинг ва вақтингизни чоғ ўтказинг!»\n«Ўз севгингизни топишни истайсизми …. рақамига қўнғироқ қилинг».\n«Севгилингизни топинг. Қизлар А, йигитлар М ҳарфини …. рақамига юборинг».\n«Янги дўстлар, балки, бир умрлик йўлдош топишни хоҳларсиз? Овозли чат …. рақамига қўнғироқ қилинг ва мароқли суҳбатлардан баҳраманд бўлинг. Бир дақиқаси 0.003 USD…»\n«Гўзал қизлар ва йигитлар шаҳрига хуш келибсиз! …. рақамига қўнғироқ қилинг ва танишинг»…


Криштиану Роналду: “Мен “Манчестер Юнайтед”га ғалаба қозониш ва совринларни қўлга киритиш учун келдим” - EFFECT.UZ\n. 14:18 | 23.10.2021\n“Манчестер Юнайтед” ҳужумчиси Криштиану Роналду клубга совринлар ютиш учун қайтганини айтди.\n“Мен ғалаба қозониш, совринларни ютиш учун келдим. Мен дам олишга келмадим. Мен буни клубга айтдим.\nМен жамоада катта имкониятларни кўряпман. Катта салоҳиятга эга ёш футболчилар бор. Мен бу ерга ғалаба қозониш ва жамоага ёрдам бериш учун келдим.\nФаолиятимда қанча соврин ютганим муҳим эмас – мен ҳали ҳам мотивациядаман, ҳатто шу ёшда ҳам.\nБу менинг ҳаётимдаги янги саҳифа. Шунинг учун мен бу ердаман”,-дейди 36 ёшли португалиялик.\nМаълумот учун, Роналду “МЮ” сафида 8та ўйинда 6та гол урди.\nTeglar:Криштиану Роналду, Манчестер Юнайтед\nРальф Рангник “МЮ” бош мураббийи сифатида илк матбуот анжуманида иштирок этди\nКриштиану Роналду чидаб туролмади


19:54 23 Май 2019\n© Группа Диалог с народом\n13:00 11.03.2019 Ҳавола олиш\nКорхона тўлиқ қувватда ишлай бошлагач, йилига 8 миллион дона турфа тайёр маҳсулотлар – сочиқлар, болалар ва катталар кийимлари, чойшаблар ишлаб чиқарилади.\nТОШКЕНТ, 11 мар – Sputnik. Сирдарё вилоятининг Ховос туманида “Sirdaryo baraka chevarlari” корхонасининг очилиш маросими бўлиб ўтди. Бу ҳақда Sputnik Ўзбекистон мухбири хабар қилди.\nХовос тумани Бунёдкор маҳалласидаги қисқа муддат – 17 кун ичида энг замонавий технологиялар билан жиҳозланган тикув мажмуаси янгидан барпо этилди. Бунинг натижасида маҳалладаги 140 нафар хотин-қиз доимий иш ўрни билан таъминланди.\nМажмуанинг барпо этилиши билан тумандаги иш билан банд бўлмаган хотин-қизларнинг моддий фаровонлиги ошади. Шу тариқа улар имтиёзли ипотека кредити эвазига Ховос сити ҳудудидан қурилаётган турар жойлар билан таъминланади.\nКорхона тўлиқ қувватда ишлай бошлагач, йилига 8 миллион дона турфа тайёр маҳсулотлар – сочиқлар, болалар ва катталар кийимлари, чойшаблар ишлаб чиқарилади. Маҳсулотнинг 60 фоизи экспортга, қолгани ички бозорга йўналтирилади. Хом-ашё эса маҳаллий корхоналардан олинмоқда.\nЭслатиб ўтамиз, Ўзбекситон президенти Шавкат Мирзиёев шу йилнинг 19 февраль куни Ховос туманига ташриф буюриб, Ховос шаҳарчасининг бош режаси билан танишиш асносида “Мирзачўл тажрибаси” асосида Ховос шаҳарчасининг янги марказини бунёд этиш, ижтимоий ҳимояга муҳтож ва ногиронлиги бор хотин-қизларни ҳам доимий иш, ҳам уй-жой билан таъминлаш мақсадида вилоятда 32 та тикувчилик мажмуалари ташкил этиш ва шу асосда 4 минг 200 дан зиёд хотин-қизни иш билан таъминлаш бўйича топшириқ берган эди.


Хонаки гулларни парваришлаш\n* Гулнинг узоқ яшаши унинг қай даражада ёруғ кўришига, қуёш нуридан қувват олишига боғлиқ. Гул сўзсиз равишда деразада ёки ёруғга яқин махсус токчада туриши керак. Гул япроқлари сарғайиб, сув қуйсангиз ҳам, ночорлашининг бирдан-бир сабаби қуёш нурининг етарли бўлмаганидандир. Юрган-турганда гулнинг баргаларига тегмай, ўсишига ҳалақит қилмайдиган қулай бурчакка жой тайёрлаш керак.\n* Гулнинг ҳам инсон сингари иммунитети пасаяди, кучсизланади. Майда гулларнинг тупроғини 1-2 йилда, катта гулларнинг тупроғини 3-4 йилда бир марта алмаштириб туриш керак. Негаки гул ўсган сари тупроқдаги фойдали озуқалар камаяди, деярли йўқолади. Хона гулларининг тупроғига 1-2 ойда бир марта махсус минерал ўғитлар солиб туриш керак.\n* Гулнинг қайта ўтқазишни билишда унинг ҳиди ҳам ёрдам беради. Сув қуйишда унинг шохини ҳидлаб кўринг, агар нохуш ҳид келаётган бўлса, тупроқнинг устки қатлами оқара бошласа, дарров бошқа каттароқ идишга ўтқазинг.\n* Хона гулларининг тупроғини алмаштиришга қулай давр: февраль-март-апрель ойлари ҳисобланади. Кўчирадиган гулга 3 кун сув қуйманг. Шунда тупроқ тувакдан осон ажралади. Гулнинг томири билан ажратиб олган тупроқни сувга ботириб, юмшатиб оласиз, томири тупроқдан бўшаганда бошқа кенгроқ гул тувакка ўтқазасиз.\n* Баҳорда хона гулларини қишдагига қараганда икки марта кўпроқ суғориш керак. Сопол идишда ўсган гуллар бошқа материалдан ясалган туваклардаги гулларга нисбатан кўпроқ сув талаб қилади.\n* Агар гулнинг япроқларини оқ ёки сарғиш рангдаги унсимон доғ босаётган бўлса, 1 чой қошиқ содани 100 миллиграмм сувга аралаштириб гулга сепиш керак. Бу усулни 10 кун такрорлаш керак. Гулни ўта нам ёки иссиқ ерда ўстирмаганингиз маъқул. Бундай вақтда гулга замбуруғ касаллиги илашиши мумкин.\n* Ётоқхонага барги катта гулларни қўйиб бўлмайди. Сабаби кундузи улар кислород ажратиб чиқаргани билан тунда уларни қайта сўриб олади. Шу боисдан барги катта, чиройли гулларни меҳмонхона, кам ўтириладиган хоналарга қўйган маъқул. Одам дам оладиган ёки ётадиган хонага қўйишга алоэ гули энг қулайдир. Бундан ташқари ухлайдиган хонада кичкина фиалка ёки бегония сингари гулларни ўстирса бўлади.\n* Аксарият уй гуллари бошқа давлатлардан келтирилган. Айрим гуллар қуёш нурини ёқтирса, баъзиси сояда ўсишни ёқтиради. Баъзиси сувни севса, айримлари кўп сув қуйилса чириб етади. Шунинг учун ҳар бир гулни парваришлашда, унинг характерини билиш керак.\nШуҳратбек САМО, 2017-07-20, 11:42 158


❓Болалар қайси ёшда ниқоб тақишгани маъқул? » «Қўшчинор» газетаси\nДемонстрационный сайт » Асосий янгиликлар » ❓Болалар қайси ёшда ниқоб тақишгани маъқул?\n❓Болалар қайси ёшда ниқоб тақишгани маъқул?\nЖаҳон соғлиқни сақлаш ташкилоти:\n👶🏻 5 ёшгача ва ундан кичик болалардан ниқоб тақишни талаб қилиш керак эмас. Бу боланинг хавфсизлиги ва ниқобни минимал ёрдамда тегишлича қўллай олишига асосланган.\n🧒🏻 6 ёшдан 11 ёшгача болаларнинг ниқоб тақишида бир нечта омилларни ҳисобга олиш лозим: ҳудудда коронавируснинг тарқалганлик даражаси, болаларнинг ниқобдан фойдалана олиши ҳамда ниқобнинг боланинг таълим олиши ва руҳий ривожланишига таъсири.\n👩🏻 12 ёшдан катта болалар эса катталар ниқоб тақишлари керак бўлган шароитларда ниқоб тақишлари шарт. Мисол учун, болалар 1 метрдан кўпроқ ижтимоий масофага риоя қила олмаганларида ёки коронавирус тарқалиши даражаси юқори бўлган ҳудудларда ниқоб тақиши керак.\nАсосий янгиликлар / Cаломатлик\nЮридик хизмат ходимининг иш жойини моддий-техника жиҳатидан жиҳозлашга доир минимал талабларга риоя этмаслик жавобгарликка сабаб бўлади\nСамарқанд вилоятида 15 нафар коронавирус инфекциясига чалинган бемор соғайди\nУЯЛИ ТЕЛЕФОН ОДОБЛАРИ\nКоронавирус инфекциясидан сақланиш учун карантин қоидаларига тўлиқ риоя қилайлик


ИЙМОН НЕЪМАТИ - Fitrat.uz\nБош саҳифа / Мақолалар / ИЙМОН НЕЪМАТИ\nYanvar 31, 2018\tИЙМОН НЕЪМАТИda fikr bildirishni o'chirish 193 Кўришлар\nАллоҳ шундай буюк Зотки, инсонларга ўз омонатини тақдим қилган. У шундай омонатки, у туфайли ҳаёт нурли ва мазмунли ўтади. У шундай омонатки, яшашдан мақсад нелигини англайсан. Бу шундай гўзал туҳфаки, икки дунё саодати у билан бўлади… Бу – иймондир… Иймон бахти ҳаммага ҳам насиб этавермайди… Насиб этганлар эса, ҳар доим ҳам тўғри фойдалана олишмайди…\nКўзимизни юмайлик ва ўз хаёлот дунёимизга назар солайлик… Агар шу туҳфа бўлмаганида қандай яшар эдик? Тасаввур қилинг. Сиз эрталаб ғафлат уйқусидан уйғондингиз. Кўзингизни очганингизда янги кун бошланади. Сиз беҳол бўлиб турасиз, турганингизда нима учун турганингизни ҳам билмайсиз. Сиз шоша-пиша қаергадир отланасиз. Шошасиз… Сизни дўстларингиз, касбдошларингиз кутмоқда. Кўпроқ кўзларни ўзингизга жалб қилиш учун чиройли кийинишга ҳаракат қиласиз. Сиз яна шошасиз. Мансаб пиллапояларидан кўтарилиш учун шошасиз… Ота-онангизни кераксиз юк деб ҳисоблайсиз. Болангиз билан эса ишингиз ҳам йўқ… Ўзингизча кўнглингиз хотиржам, уни яхши ўқишга жойлаштиргансиз. Ишингизга борасиз, у ерда эркаклар-у аёллар билан маза қилиб суҳбатлашасиз. Ўзингизни сувда сузган балиқдек ҳис қиласиз. Калта-култа кийинганлар билан бемалол гаплашасиз, чунки ўзингиз ҳам ҳудди шундай кийингансиз. Кунингиз бемаъни гап-сўзлару, кераксиз ишлар ва айшу-ишрат билан ўтиб кетди. Энди уйга бир базмдан чарчган ҳолда қайтасиз. Кўзингизни юмасиз… Кунларингиз, йилларингиз, умрингиз кераксиз карьера, дўстлар билан маишатда ўтмоқда, сиз эса бундан хурсандсиз. Кунлар ўтди, сиз ҳамон қаергадир шошасиз… Ёшингиз катта бўлди, ўзингиз ишлаган ташкилот сиздан-да чаққонроқ, ёшроқ кадрларни танлаб олди. Ўша сиз шошган ишингиз сизни кераксиз матоҳдек улоқтирди… Фарзандингиз эса, сиз унга қандай бепарво бўлган бўлсангиз, у ҳам шундай. Энди сиз бир ишдан чиққан ускуна кабисиз. Энди сиз шошмаяпсиз. Энди сиз ўйлаяпсиз… Шунча яшаган умрингизнинг меваси нима? Яшашдан мақсадингиз қандай эди? Нега ўзи сиз яратилдингиз? Ўнгга-чапга ўгириласиз… Ҳамма инсонлар қаергадир шошилишмоқда… Лекин қаерга??? Ўз ажаллари томон. Энди осмонга боқасиз, шунча умр яшаган бўлсангиз ҳам, осмонга бир назар ҳам солмаган эканлигингизни англайсиз. У нақадар гўзал ва мусаффо. Яшаган умрингиз эса зулматли ва ҳунук.\nСиз ўзингиз гўзал деб билган ҳаётингиз, аслида сиз учун ботқоқ бўлганини, сиз унга аста-аста чўкиб бораётганингизни у сизни кўмиб бўлгандан кейин англаб етдингиз. Чунки сиз совуқ ерга, ҳақиқий ҳаётнинг кўприги бўлган ўз қабрингизга қўйилдингиз. Сиз ўз умрингизни зулматли бўлганини англаб етдингиз. Лекин бу англашдан на бир фойда, на бир манфаат бор. Совуқ ерда Қиёмат кечроқ бўлишини дуо қиласиз. Қилган ишларингизни эслаб, аҳволингиз нақадар танг эканлигини биласиз. Сиз ёлғизсиз… Ёлғиз… Зулматда…\nЭнди кўзингизни аста очинг… Сиз ҳозир яшаётган ҳаётингиз шундай нурафшон ва нурлики, чунки сизнинг Олий Мақсадингиз бор, сиз нима учун яратилганлигингизни биласиз. Сизда улуғ бир туҳфа – иймон туҳфаси бор. Сиз ҳам шошиласиз, лекин намозга, савоб амалларни кўпроқ қилиб қолишга, ва Аллоҳнинг розилигини топиш томон шошиласиз. Сиз энг бахтли инсонсиз, чунки сизда иймон нури мужассам. Бу гўзал бир омонатни чиройли ҳолда сақлашимизда Аллоҳ бизга тавфиқ берсин! Ундан маҳрум қилмасин.\nХадичаи Кубро аёл-кизлар ўрта махсус ислом\nбилим юрти 4-курс талабаси Асқарова Рисолат\nАввалги Ислом Каримов – мустақил Ўзбекистон асосчиси\nКейинги Неъмат шукрини гапирмаслик куфрдир


Ўзбекистон енгил автомобилнинг ярмидан кўпини Хитой ва Жанубий Кореядан импорт қилмоқда\nЎзбекистон ўтган 2021 йил ичида хориждан умумий қиймати 588 миллион АҚШ долларидан ошган 27 минг 67 дона енгил автомобиль сотиб олган. Бу, Давлат статистика қўмитаси маълумотига кўра, 2020 йилда четдан харид қилинган автомобиллар миқдоридан 1 минг 348 тага кўпдир.\nИмпорт қилинаётган енгил автомобилларнинг тақрибан 57 фоизи Хитой (8 минг 880 дона) ва Жанубий Кореядан (6 минг 472 дона) келмоқда. Ўзбекистонга автомобиль сотаётган мамлакатлар ичида Россия (4 минг 539 дона ёки қарийб 17 фоиз) ва Қозоғистон (4 минг 470 дона ёки 16,5 фоиз) ҳам каттагина улушга эга.\nСтатистика қўмитаси қайдича, Ўзбекистон ўтган йили жами 26 та хорижий ўлкадан енгил автомобиль сотиб олган. Экспортёр мамлакатлар орасида юқорида саналганлардан ташқари Польша (1 минг 204 дона), АҚШ (490 дона), Литва (428 дона), Таиланд (250 дона), Германия (115 дона), Япония (97 дона) кабилар ҳам бор.


Сенатор «Орзу» маҳалласида\nЎзбекистон Республикаси Олий Мажлиси Сенати Аграр, сув хўжалиги масалалари қўмитаси раиси Б.Тожиев ва Хоразм вилоят Кенгаши котибияти мудири О.Ражаповлар туманидаги «Орзу» маҳалласида бўлиб, ҳудудда олиб борилаётган ободонлаштириш ишлари билан танишди.\nТашриф давомида маҳалланинг 6 километрдан иборат ички тупроқ йўлларининг 1.5 километр қисмига асфальт ётқизилиб, қолган 3 километр шағал ётқизилган. Ҳудуддаги мавжуд 5 трансформатордан 3 таси капитал таъмирланиб 1 таси янгидан қўшимча ўрнатиди, 1.5 километр узунликда электр симлари тортилди ва 58 та эскирган электр симёғочлари янги бетон устунларига алмаштирилди.\nШунингдек Ўзбекистон Республикаси Олий Мажлиси Сенати Аграр, сув хўжалиги масалалари қўмитаси раиси Б.Тожиев маҳалла фаоллари, нуроний отахон ва онахонлар билан суҳбат ўтказди. Учрашувда нотинч оилалардаги муаммо ва низоларни бартараф этиш, жиноятчилик ва ажрашишларнинг олдини олиш, ажрим ёқасида турган ёш оилаларни яраштириш, ёшларни ватанпарварлик руҳида тарбиялашда ёши улуғ инсонларнинг роли ва ўрнини мустаҳкамлаш лозимлиги таъкидланди. Шу билан бирга маҳалла нуронийлар маркази, спорт майдончаси ва бошқа бир қатор ижтимоий объектларни қуриш ҳамда ҳудуддаги 1.5 километр узунликдаги йўлга асфальт ётқизиш бўйича масъулларга тегишли кўрсатмалар берилди.\nШунингдек Б.Тожиев «Орзу» Маҳалла фуқаролар йиғини ва маҳалладаги тиббиёт марказида бўлиб уларнинг иш фаолияти ҳамда яратилган шарт шароитлар билан танишди. Йўқлов ва эътибордан хурсанд бўлган маҳалла фуқаролари бугунги кунда Давлатимиз Раҳбарининг маҳаллаларга қаратилаётган эътибори, кўрсатаётган ғамхўрлигидан мамнун эканини билдирди.


ОЧЛ олдидан. Андрей Фёдоров: “Ал Иттиҳод”нинг ички чемпионатда пастда бораётгани ҳеч нарсани англатмайди – LOKOMOTIV\n“Локомотив” Осиё чемпионлар лигаси 3-тур беллашувини сафарда ўтказади.\n“Темирйўлчилар” Саудия Арабистонининг Жидда шаҳрида “Ал Иттиҳод” меҳмони бўлишади. Ўйиндан олдинги матбуот анжуманида иштирок этган “Локо” бош мураббийи Андрей Фёдоров рақиб кучига юқори баҳо берди.\n– “Ҳаммага салом. Ушбу шаҳарда бўлиб турганимиздан жуда мамнунмиз. Эртага бизни чиройли ўйин кутмоқда деб ўйлайман. Гарчи учрашув мухлисларсиз ўтса-да, телевизорда кўрадиган томошабинлар зерикиб қолишмайди деб ўйлайман. Осиё чемпионлавр лигаси нуфузли турнир, шу боис бунда иштирок этаётган ҳар бир жамоа навбатдаги ўйинини ютишни хоҳлайди. Шу жумладан биз ҳам”, – дея фикр билдирди Андрей Витальевич.\nЎз навбатида жамоа бош мураббийига ҳамроҳлик қилган Олег Зотеевнинг фикрлари қуйидагича бўлди:\n– “Бош мураббийимизнинг айтганларига қўшиламан. Эртага ҳаммамизни чиройли футбол кутиб турибди деб ўйлайман. Бу ўйинда ким ғолиб чиқса, кейинги босқичга чиқиш учун яхши имкониятга эга бўлади. Айни пайтда гуруҳдаги барча жамоаларда уч очкодан бор, бу эса қолган турлар ҳам қизиқ ўтишини билдиради”.\nБош мураббийга савол: “Ал Иттиҳод”нинг ички чемпионатда ишлари юришмаяпти. Бу “Локомотив” фойдасига хизмат қиладими?\nА.Фёдоров: “Рақиб ҳақида етарлича маълумотга эгамиз. Саудия Арабистони чемпионати Осиёда энг етакчилардан бири ҳисобланади. Бу ерда чемпионат савияси жуда юқори. Тўғри, ҳозирда “Ал Иттиҳод” ўзига ярашмаган ўринда боряпти (13-ўрин), лекин бу ҳеч нарсани англатмайди деб ўйлайман. Чунки Саудия чемпионати билан Осиё чемпионлар лигаси бутунлай бошқа-бошқа мусобақа ва бу икки мусобақани ўзаро таққослаш керак эмас”.\nФутболчига савол: Ўйин мухлисларсиз кечади. ОФК қарори туфайли стадион иккита ўйинга дисквалификация қилинган. Бу меҳмон сифатида сизларга ёрдам берадими?\nО.Зотеев: “Аввало мухлисларсиз футбол Осиё футболини кўтаришга ёрдам бермайди. Қолаверса Осиё чемпионлар лигаси нуфузини ошириш учун мухлислар керак. Лекин бу ОФКнинг қарори. Бўш трибуналар қаршисида биз эркин ўйнаймизми? Аслида футболчи ишқибозлар кўз ўнгида тўп тепсам дейди. Бу ҳам кўпроқ куч бағишлайди. Ўйлайманки, бу ўйинга мухлислар киритилмаслиги учрашувга бўлган эътиборни туширмайди. Ҳар икки жамоа бор кучини бериб ҳаракат қилади. Менга қаерда бўлмасин томошабинлар кўз ўнгида футбол ўйнаган маъқул деб ўйлайман”.\nОЧЛ. "Локомотив" "Ал Иттиҳод" билан учинчи марта куч синашади


Аҳоли муаммоси ташкилотларга хат йўллаш билан ҳал этилмайди - zarnews.uz\nАҳоли муаммоси ташкилотларга хат йўллаш билан ҳал этилмайди\nКаттақўрғон шаҳрида 35 та маҳалла бўлиб, ҳоким, прокурор ва давлат солиқ инспекцияси бошлиғи секторларига шаҳарнинг ўнтадан маҳалласи, ички ишлар бўлими бошлиғига шаҳардан 30 километр узоқликда жойлашган Ингичка қўрғончасидаги бешта маҳалла бириктирилган.\nМутасаддиларнинг таъкидлашича, ҳокимлик, прокуратура, ички ишлар ва давлат солиқ хизмати органлари раҳбарлари бошчилигида секторлар фаолиятининг йўлга қўйилиши аҳолининг муаммоларини жойида ҳал этишни таъминлашга хизмат қилмоқда. Ҳудудларни ижтимоий-иқтисодий ривожлантириш бўйича секторларда ташкил этилган ишчи гуруҳлар аъзолари уйма-уй юриб, маҳаллалардаги аҳволни яқиндан ўрганиши самарасида аниқланган муаммоларни ҳал этиш чоралари изланаётир. Мавжуд камчиликлар юзасидан "туман (шаҳар) - вилоят - республика" тамойили асосида таклифлар тайёрланмоқда. Натижада кўплаб оилавий, ижтимоий-маиший муаммолар, тадбиркорларни қўллаб-қувватлаш, ишсиз фуқароларнинг бандлигини таъминлаш каби масалалар ҳал этилмоқда.\n- Туманимиз ҳокими раҳбарлигидаги секторга бириктирилган маҳаллаларда 5509 хонадон мавжуд бўлиб, шу давргача 5202 та хонадонда ўрганиш ишлари амалга оширилди, - дейди 1-сектор масъул котиби Ш.Юсупова. - Хонадонларда 297 та муаммо аниқланиб, уларнинг барчасига ижобий ечим топилди. Яъни, уй-жойи таъмирга муҳтож, ўта оғир шароитда яшаётган 21, уй-жойга эҳтиёжманд 43 оиланинг мурожаати қаноатлантирилди.\nКаттақўрғон шаҳрида 2017 йилда 1 та, 2018 йилда 8 та ўта муҳтож оилалар уй-жой билан таъминланиб, жорий йилда 4 та эҳтиёжманд оилага уй бериш режалаштирилаётган бир вазиятда сектор масъулининг 43 та уйга муҳтож оиланинг масаласи ҳал этилганлиги ҳақидаги маълумоти бизда шубҳа уйғотди.\nКейин савол-жавобларимиздан маълум бўлишича, шаҳарни ижтимоий-иқтисодий ривожлантириш бўйича 1, 2 ва 4-сектор штаблари масъул котиблари ўрганилган муаммолар бўйича тегишли ташкилотларни хабардор этгани, масалаларга доир айрим сўровларни корхоналарга тарқатганини муаммонинг ҳал этилиши деб тушунар экан.\nВаҳоланки, штабда уйма-уй юриш, ўтказилган суҳбатлар, келиб тушган мурожаатлар ёки ижтимоий соҳа ва бошқа объектлардаги мавжуд ҳолатлар бўйича аниқланган муаммолар, уларнинг ҳал этилган ёки этилмаганига доир таҳлил, статистик ҳисобот мавжуд эмас. Аҳолининг турмуш тарзи ва ижтимоий муҳофазасини яхшилаш бўйича "йўл хариталари" ва уларнинг ижроси тўғрисидаги маълумотлар шакллантирилмаган.\nУчала штабнинг уйма-уй юриш жараёнида ўтказилган ўрганишлари натижасида аниқланган муаммолар ва уларнинг ҳал этилганлиги тўғрисидаги маълумот жадвалида кўрсатилган барча бандлар 100 фоизлик кўрсаткични акс эттириб турибди. Туман ҳамда вилоят Халқ қабулхоналарига йўлланаётган ҳисобот-жадвалларида акс эттирилган - аҳолининг уй-жойга, бандликка, соғлиқни сақлаш, банк кредитига, кадастр хизматига, моддий ёрдамга муҳтожлиги каби муаммолар тўлиқ жойида ҳал этилгани кишини ажаблантирар даражада.\nШу ўринда савол туғилади. Агар секторлар фаолияти туфайли хонадонлардаги муаммоларга тўлиқ ижобий ечим топилаётган экан, вилоят ҳокими, вилоят прокурори, ички ишлар ва солиқ бошқармалари раҳбарларига жойларда ўтказилаётган сайёр қабуллар давомида ҳар ойда фуқаролардан минглаб мурожаатлар келиб тушаётганининг боиси нимада?\nШаҳарнинг солиқ идораси раҳбари масъул 4-сектор ишчи гуруҳлари томонидан ўрганилган муаммоларга назар ташлаймиз. Сектор штабидан олинган маълумотларга кўра, уларга бириктирилган 10 та маҳалладаги мавжуд 5336 та хонадоннинг 4124 таси ўрганилган ва 584 та муаммо борлиги аниқланган. Сектор ҳисоботида уй-жойга муҳтож 142 нафар фуқаро томонидан билдирилган масаланинг барчаси ҳал этилгани, ажабланарли.\n- Шу биргина хонада 6 жон - отам, онам, турмуш ўртоғим, икки қизим билан яшаймиз, - дейди 4-секторга қарашли Зарифобод маҳалласи умумий фойдаланувдаги 194-уйда истиқомат қилаётган О.Раҳмонова. - Аслида 7 кишимиз. Яқинда укам уйланиб, хотини билан ижарага чиқиб кетишди. Уч йилдирки, уй-жой сўраб шаҳар ҳокимлигига, сектор мутасаддиларига мурожаат қилсак-да, натижа бўлмаяпти. Отам пойабзал тузатади, онам уйда ўтиради. Иккисининг ҳам пенсияга чиқишига ҳали фурсат бор. Эрим мавсумий ишларда ишлайди, топгани рўзғордан ортмайди. Ўзим хастаман, икки марта оғир операцияни бошдан кечирдим. Баъзида 4, 9-синфларда ўқийдиган қизларимнинг дарс тайёрлаши учун шароит йўқлигидан эзиламан. Ёзнинг иссиқ кунлари билинмас, аммо қиш кунлари биз учун жуда оғир. Бир хонага тиқилиб яшашга мажбурмиз. Бунинг устига шу уй ҳам йилдан-йилга тўкилиб боряпти. Кредитга бўлса ҳам икки-уч хонали уй беришсайди, дейман. Отам, эрим, ўзимиз ишлаб, кредит фоизларини тўлардик.\nПрезидентимизнинг 2019 йил 8 январдаги "Ҳудудларни комплекс ижтимоий-иқтисодий ривожлантириш бўйича секторлар фаолиятини янада такомиллаштиришга доир қўшимча чора-тадбирлар тўғрисида"ги қарорида секторлар штаби фаолиятини тизимли равишда йўлга қўйиш мақсадида сектор раҳбари бошчилик қиладиган идорадан сектор штаби котиби сифатида алоҳида ходим бириктириши, бунда котиб асосий иш жойидан ажралган ҳамда лавозим маоши сақлаб қолинган ҳолда фаолият кўрсатиши белгиланган. Кузатувимиз давомида маълум бўлдики, 1-сектор штаби масъул котиби Ш.Юсупова Каттақўрғон шаҳар хотин-қизлар қўмитасида бош мутахассис, 4-сектор штаби масъул котиби Б.Султонов шаҳар давлат солиқ инспекцияси котибияти ходими сифатида ҳам фаолият юритаётганини таъкидлашди.\nСекторлар фаолияти учун яратилган шарт-шароитларда ҳам тафовут мавжуд. Шаҳарнинг Навбаҳор маҳалласида жойлашган 1-сектор штаби учун 4 та хона (сектор раҳбари, аъзолари хонаси, тиббиёт ва она-бола, дам олиш хоналари) ажратилган. Планшет, ноутбук, нусха кўчириш аппаратлари ва бошқа кўргазмали воситалар, мебеллар мавжуд бўлса-да, компьютерлар интернетга уланмаган. Еттита компьютер, ноутбук, принтер, планшетга эга 4-сектор штаби масъул котиби интернет тармоғи учун тўловларни ўз ҳисобидан тўлаяпти. Шаҳар иқтисодиёт ҳамда педагогика коллежлари биносида жойлашган прокурор ва давлат солиқ инспекцияси бошлиғи сектори штабларига тиббиёт, она ва бола хоналари ажратилмаган.\nҲудудларнинг ижтимоий-иқтисодий ҳолатини ўрганиш натижалари бўйича секторларда "туман (шаҳар) - вилоят - республика" тамойили асосида ечиладиган муаммоларни ҳал этишга доир чора-тадбирларни, "йўл хариталари"ни ишлаб чиқиш, аниқланган муаммоларни таҳлил қилиш, мониторингини юритиш, сектор аъзоларини моддий рағбатлантириш, сайёр қабуллар ташкил этиш каби масалалар бўйича ҳам камчиликлар талайгина.\nКаттақўрғон шаҳри секторлари фаолияти мисолида келтирилган бундай нуқсонларни вилоятимизнинг ҳар бир тумани ёки шаҳрида кузатиш мумкин.\nНафсиламрини айтганда, ҳудудларни комплекс ижтимоий-иқтисодий ривожлантириш, аҳолининг яшаш шароитларини яхшилаш, турмуш даражасида сезиларли ижобий ўзгаришлар қилиш мақсадида ташкил этилган секторлар фаолиятига жиддий эътибор қаратиш зарур.


Муқаддас динимиз кўрсатмаларида шаръий масалаларда ташаббус кўрсатиш ҳуқуқи фақат ва фақат уламоларга берилган. Афсуски, бугун“ташаббускор жоҳиллар” кўпайиб кетди. Интернет уларга шундай “имконият” яратиб беряпти. Уларнинг мавсумий фитналари маълум ва бу борада диний ва дунёвий байрамларнинг улар учун аҳамияти йўқ.\n“Олмалиқ кон-металлургия комбинати” акциядорлик жамиятининг 70 йиллиги муносабати билан ишлаб чиқариш илғорларидан бир гуруҳини мукофотлаш тўғрисида\nСуриядан қайтган аёл: “Мен Ватанимга хоинлик қилдим, аммо фарзандларим тинч ва осуда осмон остида — Ватанимизда яшашини хоҳлайман”\nҚарши шаҳридаги касб-ҳунар коллежларининг бирида таҳсил олган, 1993 йил туғилган ёш қизларимиздан бири ўзбек йигитини севиб қолиб, у билан аввал Россия давлатига кетади. Россиядан Туркияга, ундан сўнг эса Сурияга ўтиб кетгани ҳақида гапириб берди.\nБугун, 27 август куни пойтахтимиздаги “Сузук ота” мажмуасида ЎМИнинг Тошкент шаҳридаги вакиллиги фаолият бошлади.\nНью-Йорк шаҳрида жойлашган БМТ бош биносининг учрашувлар ва музокаралар залига кирсангиз, қўлда тўқилган, бежирим гиламга кўзингиз тушади.


Ҳамма ҳам Шомуродов бўлолмайди! - Zamin.uz\nҲамма ҳам Шомуродов бўлолмайди!\nЭлдор Шомуродовнинг А Сериядаги муваффақиятли дебют мавсумидан кейин Италия клублари Мустақил Давлатлар Ҳамдўстлиги ҳудудида тарбияланган футболчиларга эътибор қарата бошлагани ҳақида ёзган эдик.\nХусусан, генуяликлар “Пахтакор” ўйинчиси Иброҳимхалил Йўлдошев, Украинанинг “Динамо Киев” жамоаси ҳужумчиси Владислав Супряга ва “Днепр” клуби футболчиси Артём Довбик ва “Байер”га ўтиб кетган россиялик дарвозабон Андрей Лунёвни ўз таркибига қўшиб олиш мақсадида улар билан музокарага киришгани бор гап.\nБу футболчилар орасида Владислав Супряганинг трансфери деярли ҳал бўлган эди. “Женоа” ва “Динамо” мутасаддилари трансфер борасида келишувга эришган бир пайтда генуяликлар музокараларни охирига етказмай, тўхтатиб қўйди.\nВазиятни таҳлил қилиб бораётган мутахассислар бунга асосий сабаб сифатида Италия А Сериясининг хорижлик дебютантлар учун мураккаблиги билан изоҳламоқда. Тўғри, МДҲ ҳудудидан келган Элдор Шомуродов илк мавсумида нималарга қодирлигини исботлаб қўйди ва бугунги кунда “Ювентус” ва “Рома” каби машҳур клублар эътиборини тортмоқда. Лекин экспертлар ҳамма ҳам Элдор каби меҳнаткаш ва тез мосланувчан бўла олмаслигини таъкидламоқда.\n“Женоа” келаси мавсумда Элдор Шомуродовга кўпроқ ўйин вақти тақдим этиб, тўпурарлик маҳоратини намойиш этишига йўл очиб бермоқчи. Бу биринчи навбатда, Шомуродовнинг трансфер нархини кўтаришга қаратилган йўл. “Женоа” барибир ҳужумчимизни шартнома охиригача ушлаб турмайди.\nШу сабаб генуяликлар келажак учун ҳужумчи қидирмоқда. Айни пайтда улар эътиборини “Аталанта”нинг нидерландиялик ҳужумчиси Сэм Ламмерсга қаратган. Бергамоликлар бу трансфер бўйича таклиф қилаётган вариант ҳам “Женоа” раҳбариятини Владислав Супряга вариантидан воз кечишига олиб келди.\nУнга кўра, “Аталанта” раҳбарлари агар “Женоа” Ламмерсни кейинчалик сотиб олишини кафолатласа, нидерландиялик ҳужумчини бир ёки икки мавсумга Генуяга бепул ижарага жўнатишга рози. Бироқ, “Аталанта” ушбу трансфер шартномасига Сэмни қайта сотиб олиш ҳуқуқини ҳам киритиб қўйишини таъкиламоқда.\nБундан ташқари, Генуя клуби раҳбарларига 24 ёшли Сэм Ламмерснинг Владислав Супрягадан фарқли равишда А Серияга мослашгани маъқул келмоқда. Бунгача ПСВ ва “Херенвен”да тўп тепган Сэм жорий йилнинг бошида “Аталанта”га қўшилди ва А Сериянинг иккинчи ярмида 15 та учрашувда майдонга тушиб, бир жуфт гол уришга эришди.\n“Динамо Киев” раҳбарияти эса, “Женоа” дан таклиф олганидан кейин Супряганинг трансферини 9 миллион еврога баҳолади ва бу сумманинг катта қисмини бирданига тўлашни талабни қилмоқда.\nУшбу ҳолатларни таҳлил қилиб чиққан генуяликлар Сэм Ламмерснинг трансферини амалга оширишга бел боғлади. Ўтган мавсумда жамоа ҳужум чизиғида Элдор Шомуродовдан ташқари, македониялик Горан Пандев, хорватиялик Марко Пьяца, сьерра-леонелик Яя Каллон, италиялик Маттиа Дестро, Жузеппе Касо ва Жанлука Скамакка тўп тепди. Уларнинг аксарияти янги мавсумни ҳам Генуя клубида ўтказиши кутилмоқда.\nАйни пайтда “Женоа” футболчилари ёзги тайёргарликнинг дастлабки босқичини Австрияда ташкил этилган ўқув-машғулот йиғинларида ўтамоқда. “Замин” янгиликларини “Инстаграм”да кузатиб боринг\nЯнгиликлар » Спорт » Ҳамма ҳам Шомуродов бўлолмайди!\nБугун, 09:14, Спорт\nБугун, 08:39, Жамият


Ўзингизни ҳалокатга ташламанг. - Баҳоуддин Нақшбанд ёдгорлик мажмуаси маркази\nЎзингизни ҳалокатга ташламанг.\nЎзингизни ҳалокатга ташламанг\nАлҳамдулиллаҳ вассолату вассаламу ала Расулиллаҳ. Ҳақиқатдан ҳам Ўзбекистон мусулмонлари идораси муфтий ҳазратларининг фатволари эълон қилинди. Муфтий ҳазратлари Усмонхон Алимовнинг ўзлари нутқ сўзладилар. Албатта, бу фатвода муқаддас Ислом динимизда инсоннинг ҳаёти, унинг жони, унинг умри ва моли азиз ва омонат ҳисобланади. Уни ҳимоя қилиш динимизда мўътабар ҳисобланади. Шунинг учун ҳам, динимиз таълимоти бўлган Қуръони Каримда, Пайғамбаримиз Муҳаммад Мустафо соллаллоҳу алайҳи васалламнинг ҳадиси шарифларида бу борада далил сифатида келтирилди. Аллоҳ таоло шундай марҳамат қилиди: “Ўзингизни ҳалокатга ташламанг”, Бақара сураси 195-оят. Ҳалокат деганда, жуда кўп омилларни тушуниш мумкин. Лекин бугунги кундаги Хитой пневмонияси(Коронавирус 19) ҳам ҳалокатнинг бир йўналиши ҳисобланади. Шунинг учун ҳам ҳар бир мўмин-мусулмон ва ҳар бир фуқаро ўзини, оиласини, ватанини ва шаънини ҳимоя қилмоғи даркор.\nПайғамбаримиз Муҳаммад соллаллоҳу алайҳи васаллам: “Ўзингга ҳам зарар етказма, бировга ҳам зарар берма”, дедилар. Имом Можа ривояти. Шу ҳадисга биноан, инсон ҳар хил касалликларни олдини олиш учун ўзини ҳам, ўзгани ҳам ҳимоя қилмоғи керак. Чунки, Расулуллоҳ соллаллоҳу алайҳи васаллам: “Ҳақиқий мўмин инсон ўзига яхши кўрган нарсани биродарига ҳам раво кўради”, деганлар. Имом Бухорий ривояти. Ҳақиқатдан бугун биз ўз соғлигимизга эътиборли бўлишлик билан бир қаторда, ўзгалар саломатлигига даҳлдорлигимизни билдиради. Шунинг учун ҳам, бугунги кунда Ўзбекистон мусулмонлари идораси тасарруфидаги барча жомеъ масжидлар, диний таълим, олий ва ўрта махсус билим юртлари, жамоатжамланадиган жойларни аста-секинлик билан ҳолилаштиришга қарор қилинди. Бундан кўзланган асосий мақсад келадиган касалликни олдини олиш ҳисобланади. Масжид беш маҳал намоз ўқийдиган гўзал ибодат даргоҳи, лекин бизнинг динимизда барча ер юзи намозгоҳ қилиб берилган. Уйда ҳам адо этилса бўлади. Масжидлар жамоат жам бўлдиган, муомалага киришиладиган даргоҳ ҳисобланади. Ушбу хасталик тарқалиш эҳтимоли юқори бўлган омиллар сирасига киради.\nРасулуллоҳ соллаллоҳу алайҳи васаллам: “Бошингга беш нарса келмасдан, беш нарсани ғанимат бил”. Ўшалардан бири “беморлик келмасдан бурун, соғлигингни ғанимат бил”, дедилар. Имом Бухорий ривояти. Ҳақиқатдан ҳам бугунги кунда давлатимиз, ҳукуматимиз томонидан берилган топшириқларига барчаларимиз лаббай деб жавоб бермоғимиз лозимдир. Булар жумласига Муфтий ҳазратларининг берган фатволари ҳам киради, бу фатвога амал қилиш вожиб ҳисобланади. Биз ҳам ушбу фатвога асосан, Бухоройи шарифда мавжуд бўлган бир юз бешта жомеъ масжидларни санитар жиҳатдан дизенфексиялаб, ёпиқ ҳолатда сақлаб турибмиз. Бу орқали биз, халқимиз, миллатимиз ва соғлигимизни сақлаган бўламиз. Албатта, бир нарсани тушуниб етмоғимиз лозимки таҳликага тушушликка, хотиржамликни йўқотишликка, ҳеч кимнинг ҳаққи йўқ. Бу ваҳима соладиган ҳолат ҳам эмас.\nРасулуллоҳ соллаллоҳу алайҳи васаллам: “Агар бутун уммат жам бўлса-ю сенга зарар етказмоқчи бўлса, тоинки Аллоҳ таоло ёзмаган бўлса, зарар етказа олмайди. Агар бутун уммат жам бўлса-ю сенга манфаат етказмоқчи бўлса, Аллоҳ таоло китобат қилмаган бўлса сенга манфаат етказа олмайди”, деб марҳамат қилдилар. Имом Бухорий ривояти. Шундай экан ҳар бир мўмин инсон барчасини Яратгандан билиб, хотиржамликни йўқотмай, хасталикка чалинишни олдинини олиш, миш-миш, иғволарга учмасдан хайрли дуойи ниятлар қилиб, сабр ва шукроналик билан ҳаётини давом эттиради.\nРасулуллоҳ соллаллоҳу алайҳи васаллам: “Хушхабарни етқазинглар ва нафратни уйғотманглар”, дедилар. Имом Бухорий ривояти.\nДемак, доимо яхши хушхабар сўзни етказиш ва яхши сўзни тарқатиш қанчалик инсонни қувонтиради ва унинг акси эса, инсонни хафа қилиб нафратини келтиради.\nБугунги кунда биз хайрли дуо ва ниятларни қилмоғимиз, яхши нарсалар ҳақида ўйламоғимиз даркор. Бозорда турфахил гап-сўзлар тарқатиб, истеъмол қиладиган озиқ-овқатларни жамлашимиз керак экан деб таҳликага тушишимиз керак эмас. Минг қоп унни уйингизга жамласангиз ҳам Аллоҳ таоло насиб этганини тановвул қила оласиз, йўқса бир ушоқ нонни ҳам ютолмай бу фоний оламни тарк этганлар ҳам бор. Аллоҳ таоло ёзган умри етмиш бўладиган бўлса, етмишни кўради, агар у қисқа деб ёзилган бўлса, албатта у қисқалигини ҳам кўради. Шундай экан биз ҳамиша ваҳимадан, қўрқувдан ўзимизни, халқимизни, оиламизни асрасак, албатта ватанни, юртни асраган бўламиз. Бозордаги савдо-сотиқ билан шуғулланадиган айрим қўштирноқ ичидаги тожирлар, касалликни кириб келишидан фойдаланиб, ўз манфаатларини устун қўйиб, келмоқдалар. Мусулмон киши бундай ҳолатларда динимиз таълимотларига таянган ҳолда иш кўради. Пайғамбаримиз Муҳаммад соллаллоҳу алайҳи васаллам: “Иҳтикор қилган киши хатокордир”, дедилар. Имом Муслим ривояти.\nИхткор бу нарх қимматлашишини кутиб бозорга чиқармай сақлаб қўйиш ва кейинчалик қиммат сотишдир. Ушбу кимсалар бугунги кунга бўлаётган жараёнда ўзининг ҳимматини кўрсатиш, холис хизмат қилиш, Аллоҳ таолодан молига ва ризқига барака тилашининг ўрнига молини жамлаб, унинг нархини сунъий кўтараши яхши эмас. Балки бугун эзгулик қўлини чўзиш яхшидир.\nРасулуллоҳ соллаллоҳу алайҳи васаллам: “Сув оловни ўчирган каби садақа хатони ўчиради”, дедилар. Имом Термизий ривояти.\nИнсон қанчалик яхшилик қилса ва хайрли солиҳ амалларни қилишни кўпайтирса, Аллоҳ у кишининг мол-у ризқига баракот, қалбига сакинат-у тўқлик, фаровон ҳаёт-у охират ободлигини насиб этажак.


OzodDayjest: Ўзбекистонда кадрлар танқислиги синдроми вужудга келди\n26 октябр 2020, Тошкент вақти: 14:59\nСиёсат ва тиббиёт соҳаси мансабдори пора билан ушланди\nНаманган вилояти Норин тумани тиббиёт бирлашмаси бошлиғи Мухторжон Темиров тамагирлик ва порахўрликда айбланмоқда (“Ҳуқуқ”, 7 март).\nБу ҳақда Норин туман прокурорининг ўринбосари Мансуржон Сиддиқжонов хабар беради. Мансабдорнинг таниши бўлган аёл ундан жиянини бирлашмага ишга қабул қилишини сўраган. М.Темиров эса бунинг эвазига 200 доллар пора талаб қилган.\nТиббиёт бирлашмаси бошлиғи ўз хизмат хонасида жиноят устида ушланган. Мансабдорнинг хонасидан ишга кириш истагида мурожаат қилган яна бошқа ўнлаб талабгорларнинг ҳужжатлари топилган.\nҚайд этилишича, М.Темиров “Адолат” социал демократик партияси туман кенгаши раиси ва халқ депутатлари Норин тумани кенгаши депутати вазифаларида ҳам ишлаган.\nКадрлар танқислигига таълимдаги ноҳақликлар асосий сабаб экани айтилди\nОхирги вақтларда Ўзбекистонда раҳбар кадрларнинг тез-тез ўзгариши кузатилмоқда (“Маърифат саодати”, 28 февраль).\nҚайд этилишича, аслида 32 миллионли мамлакатда вазирлик ёки ташкилотларни бошқара оладиган кадрлар топилади. Аммо бундай кадрларнинг баъзилари соҳадаги адолатсизликлар сабаб қўлини ювиб қўлтиғига урган, баъзилари эса меҳнати муносиб қадрланадиган давлатларга кетиб қолган. Натижада бутун бошли мамлакатда “кадрлар танқислиги синдроми” вужудга келган.\nТаъкидланишича, ушбу ҳолатнинг илдизи боғча, мактаб ва олий ўқув муассасаларидаги адолатсизлик ва ноҳақликларга бориб тақалади. Айни вақтда ишини эплолмагани учун тез-тез алиштирилаётган раҳбарлар эса “эски тузум тарбиялаган кадрлар” деб аталган.\nҚайд этилишича, мавжуд хавотирли ҳолатдан чиқиш учун таълимни коррупциядан тозалаш, кадрлар тайёрлаш тизимини бутунлай ислоҳ қилиш керак.\nЗулфия мукофоти муносиб номзодларга берилиши шубҳа остига олинди\nЗулфия номидаги давлат мукофотини низомини жиддий кўриб чиқиш лозим (www.marifat.uz, 7 март).\nҚайд этилишича, 15-16 ёшли ўсмир қизалоққа давлат мукофоти бериш мантиқан тўғри эмас. Ҳали ҳаётнинг аччиқ-чучугини тотмаган, эл-юртга фойдаси тегмаган, ўз соҳасида ниманидир яратиб қўймаган ўсмирга бу меҳрибончилик оғирлик ҳам қилади.\n“Шу пайтгача юзлаб ўсмир қизлар ушбу мукофотга соҳиба бўлдилар. Лекин бугун улар қани? Нега муҳташам адабиётимиз саҳнасида ижодни қойил қилиб қўйган зулфиячилар кўринмайди? Кўринаётганларининг ҳам сохта, роботга ўхшаб “ватанпарвар”лик қилиши кишининг энсасини қотиради” деб ёзади муаллиф.\nМазкур мукофот ғолиблари олий ўқув юртларига имтиҳонсиз кириш ҳуқуқига эга. Бу эса мукофот ғолибларини белгилашда коррупцияга йўл очиши айтилади. Халқ таълими вазирлиги нашрига кўра, коррупциянинг олдини олиш учун олий ўқув юртига имтиҳонсиз кириш ҳуқуқини бекор қилиш лозим. Зулфия давлат мукофотини пора ёки таниш-билиш асосида олиш мумкинлиги иддао қилиб келинади.


Осиёда суперкарни рўзғор буюмларидан ясашмоқда - Carzone.Uz\nОсиёда суперкарни рўзғор буюмларидан ясашмоқда\nТом ёпадиган темир, фанер ва монтаж кўпиги, палма толаси, болалар конструкциясидан суперкар ясаш мумкинми? Нега мумкин бўлмасин? Чунки ҳақиқий маҳоратли усталаргина қўлбола машина ясай олади. Бу заводда машина йиғиш эмас.\nКўплар машина ясаш ҳақида хаёл суриб кўради, айримлар ишни бошлайди, саноқли одамларгина тугатади. Биз фақат қўлда ясалган машиналар ҳақида ҳикоя қиламиз. Тюнинг-ателье ҳақида эса кейинги сафар.\nМашинасоз усталарнинг кўпчилиги ривожланаётган мамлакатларга тўғри келади. Қиммат машина харид қилишни ҳамманинг ҳам чўнтаги кўтармайди, аммо чиройли машинада юришни барча истайди, тўғрими? Қолаверса, ривожланаётган мамлакатларнинг аксариятида муаллифлик ҳуқуқи жудаям ўзига хосдир.\nИнтернет тармоғига мўраласангиз қўлбола суперкар ясовчи Таиланддаги ўнлаб фабрикачаларни кўрасиз. Улар оригиналидан бир неча баробар арзон туради. Яқинда бангкоклик суперкарсозларни дунёга машҳур қилган журналистлар қош қўяман, деб кўз чиқарди — маҳаллий ҳукумат лицензиясиз машина ясаётган усталарнинг танобини тортиб қўйди. Бу машиналарнинг хавфсизлигига ишонч йўқ. Тўқнашув тести ўтказиш эса кимнинг хаёлига келарди.\nТаиландликлар суперкар ясашнинг жуда оддий технологиясини эгаллаган. Металл профил ва қувурлардан катта рама ясайди ҳамда унга шишапластикли кузов кийгазади. Кўпинча бундан ҳам осон йўл тутишади: эски машинанинг “ортиқча” жойларини кесиб ташлаб, суперкарга хос кузов кийдирилади. Масалан, қуйидаги Bugatti Veyron худди шу усулда қурилган. Унинг “ичида” эски Honda Civic бор. Муаллиф яхшигина тер тўккан, суперкар эса аслига икки томчи сувдек ўхшаган, бежизга атрофдагилар ҳайрат билан боқаётгани йўқ.\nBugatti Veyronнинг худди ўзи\nҲиндистонлик уста эса “Вейрон”ни Honda Accordдан ясади. Яна бири асос сифатида Tata Nanoни олди. “Нано” расман дунёдаги энг арзон автомобиль саналади. Жуда кучсиз ва секин ҳаракатланади. “Тата Нано”дан суперкар ясаган уста, афтидан, ҳазилкаш инсон, чунки Veyron, аксинча, дунёнинг энг қудратли, тезкор ва қиммат автомобили ҳисобланади.\nЧиқиндидан чиққан суперкар\nТай ва ҳинд суперкарсозларидан хитойлик усталар ҳам қолишмаяпти. Ойна фабрикасининг ёш ишчиси Чен Янкси “бировга ўхшагим келмайди”, деди ва муаллифлик суперкарини ясади. Хитойча қўлбола суперкар 40 км/соат тезликда юришини ҳисобга олмаганда (электромоторнинг кучи шунга етади холос) рулда ўтирган йигитчанинг маҳоратига тасанно айтмай иложи йўқ. Аксарият ҳамюртларидан фарқли ҳолда кўчирмасдан ўз йўлидан юрганга нима етсин.\nЧен Янкси ўзи ясаган автомобиль рулида\nУч йил муқаддам хитойлик реквизитор Ли Вейлей Tumbler бэтмобилидан илҳом олиб, унга пародия ясади. Тўрт ўртоғини ёнига олиб бэтмобилни икки ойда битирди. Унга жами 70 минг юан (11 минг доллар) сарф бўлди. Чиқиндини титкилаб кузов учун пўлат йиғилган. Бэтмобилнинг харажатини қоплаш учун эгаси фото ва видеосъёмкаларга ижарага бермоқда. Бироқ унда сайр қилишнинг иложи йўқ, чунки мотори ҳам рули ҳам йўқ. Қолаверса, Хитойда фақат сертификати бор корхоналар ишлаб чиқарган машиналар йўлда юриш ҳуқуқига эгадир.\nКўриб турганингиздагидек бэтмобиль миниш учун Бэтмен бўлиш шартмас, чиқиндихонада икки ой ишласа етарли\nЦзянсу провинциясидан Ванг Цзиань исмли уддабурон эса эскигина Nissan минивэни ва Volkswagen Santana седанидан бинойидек Lamborghini Reventon ясаб қўйди. Суперкарга унинг 60 минг юани (9,5 минг доллар) сарфланди. Машина карбюраторли, юрганда буруқситиб тутайди, интерьернинг асари йўқ, ойна ҳам қўйилмаган, бироқ устанинг ўзига ёқади. Чунки у кўчирма суперкари соатига 250 км тезликда ҳаракатланишига ишонади.\nВанг Цзианнинг қўшнилари унинг меҳнатини худди Lamborghini Reventonдек юқори баҳолашади ва рулга ўтириб расмга тушишади\nҚўлбола суперкарсозлар, асосан, Ferrari ва Lamborghini ясашни ёқтиришини айтиб ўтдик. Таиландлик Мистер Мита ясаган ушбу машинанинг ичида эса Lifan мотоциклининг чорак литрли двигатели ўрнатилган.\nСуперкарларимиз шодасида энг кулгили ва эсда қоларлиси хитойлик фермер Гуо ясаган “Ламбо” бўлади. У автомобилни неварасига атаб тайёрлаган. Машина болаларбоп ўлчамда – 900х1800 мм. Электрли мотори соатига 40 км тезликда ҳаракатланади. Беш аккумулятордан таркиб топган батареяси 60 км йўл босишга етади. Гуо мини “Ламборгини” учун 815 доллар ва ярим йиллик меҳнатини сарфлаган.\nГуо бобо неварасини “Ламборгини”да айлантиряпти\nЎзимизнинг “Жигули”ни ҳам шоҳона автомобилга айлантирса бўлади. Вьетнамлик авточилангар ноль еттидан “Роллс-Ройс” ясади. ВАЗ 2107 тахминан 500 долларга харид қилинган бўлса, “Тюнинг”га яна минг долларча кетди. Маблағнинг кўпи металл, электродлар ва роллс-ройсча радиатор панжарасига сарфланди. Машина қўполроқ чиқди, бироқ эгаси у билан ғурурланишини қўймайди. Вьетнамда ҳақиқий “Роллс-Ройс” бундан минг баробар қимматлигини ҳисобга олсак, ғурурланишга арзийди.\n“Лада 07”дан тайёрланган “Роллс-Ройс”\nСобиқ Совет иттифоқида ҳам машинасоз усталар етарли эди. Қўлбола автомобиль ва мотоцикл ясовчилар “самавто” номли ҳаракат тузган. Ўша даврда ўз қўли билан машина йиғиш сотиб олишдан кўра арзонроққа тушарди. ЮНА, Панголина, Лаура, Ихтиандр номли турфа лойиҳалар бор эди.\nHummer H1ни эслатувчи “Калистрат”. Москвалик уста Евгений Данилиннинг машинаси ўтувчанлиги бўчича “Хаммер”дан ҳам ўтади.\nМақоламизнинг сўнгида қирғизистонлик уста Александр Тимашевни эслаб ўтамиз. Унинг ZerDo Design устахонасида 2000-йилларда кўп сонли қўлбола машиналар ясалган. Жумладан ГАЗ-66 асосидаги “Хаммер”, “Бархан”, америкача хот-род услубидаги “Шиддатли кабина”(Mad Cabin), армия юк машинаси ЗИЛ-157 – “Захара” ва ҳоказо.\nҚирғизистонлик уста репликар, спидстер ва фаэтонлари учун кузов ва интерьергина эмас, рамагача ясаган.


Эҳтиёжманд оилалар — янги уй соҳиблари уларга партия совғалари тақдим этилди / ADOLAT ижтимоий-сиесий газетаси\nЮртимизда аҳолини уй-жой билан таъминлаш, бунинг учун замон талабларига тўла жавоб берадиган кўп қаватли уйлар бунёд этишга катта эътибор қаратилмоқда. Бунда кам таъминланган оилалар, ногиронлиги бўлган шахсларга мўлжалланган арзон уй-жойлар барпо қилиш ҳам муҳим ўрин тутмоқда.\nПойтахтимизнинг Бектемир туманидаги “Ҳусайн Байқаро” маҳалла фуқаролар йиғини ҳудудида 1 қаватли 8 хонадондан иборат янги турар жой биноси Мустақиллигимизнинг 27 йиллиги байрами арафасида фойдаланишга топширилиб, кам таъминланган, ногиронлиги бўлган 8 нафар оила мазкур уйларга кўчиб ўтишди.\n— Бугун қувончим ичимга сиғмайди, – дейди II гуруҳ ногирони Гулзира Фозилова. — Бир неча йил олдин бахтсиз ҳодиса туфайли оёқларим қаттиқ лат еб, юролмай қолдим. Очиғи, яшаш шароитим яхши эмасди, бу эса одамнинг кайфиятига таъсир қилмасдан қолмайди. Биз каби имконияти чекланган фуқароларга Президентимиз томонидан кўрсатилаётган эътибордан кўнглим тоғдек кўтарилди. Хасталигимни унутгандек бўлдим. Бугун бир хонали янги квартира соҳибига айландим. Қалбимда янги умидлар, орзулар пайдо бўлди. Давлатимиз раҳбари бизга бахт улашди.\n— Неча йиллардан буён I гуруҳ ногирони бўлган ўғлим билан ижарада яшаб келаётган эдик, — дейди яна бир янги уй соҳиби Фазилат Рамиева. — Қўлимиз калталиги сабаб қачонлардир ўз бошпанамиз бўлишини хаёлимга ҳам келтиролмасдим. Бизга бир хонали уй берилгани унутилмас воқеа бўлди. Хоналар стол-стул, совутгич, умуман, барча зарур нарсалар билан жиҳозланган. Бундай эътибордан бошимиз кўкка етди. Бизга кўрсатилган ғамхўрлик учун Президентимиздан беҳад миннатдормиз.\nМеҳрибонлик уйи собиқ тарбияланувчиси Лим Виталий ҳам янги уй соҳибларидан бирига айланиб, юксак эътибордан мамнунлигини баён қилди.\nБектемир туманидаги кам таъминланган ва ногиронлиги бўлган оилаларга янги уйларнинг рамзий калитлари тантанали равишда топширилди. Давлат ва жамоат ташкилотлари вакиллари, Ўзбекистон “Адолат” СДП Бектемир туман кенгаши, маҳаллий Кенгаш депутатлари иштирок этган тадбирда Президентимиз раҳнамолигида кам таъминланган ва ногиронлиги бўлган оилаларни ҳар томонлама қўллаб-қувватлаш, уларга муносиб турмуш шароити яратиш, истеъдодли, изланувчан ёшларни рағбатлантиришга алоҳида эътибор қаратилаётгани таъкидланди.\nТадбирда янги уй соҳибларига туман ҳокимлиги ва Ўзбекистон “Адолат” СДП Бектемир туман кенгашининг эсдалик совғалари топширилди.\nЎзбекистон “Адолат” СДП Бектемир туман кенгаши раиси,\nЭътибор ва ғамхўрлик — инсоний бурч...\nЮртимиз тинчлиги ва равнақи йўлида хизмат қилган кексаларга алоҳида ҳурмат-эътибор кўрсатиш, аждодлар хотирасини ёд этиб, эзгу ишларини давом эттир...


Михаил Горбачёвнинг ручкаси нега ёзмай қолган эди? – ТАФСИЛОТ\n1182 марта кўрилган\tМихаил Горбачёвнинг ручкаси нега ёзмай қолган эди?\t1991 йил 25 декабр куни кечқурун Михаил Горбачёв совет империясини қутқариб қолиш борасидаги уринишлари муваффақиятсизликка учраганини тан олди ва СССР президенти лавозимидан истеъфога чиқди. Горбачёвнинг жонли эфирдаги телемурожаати одамлар ўрганиб қолган кремлча ҳашаматдан холи эди, орқа планда ҳатто Ленин 1917 йилда тузган режимнинг классик рамзи бўлмиш ўроқ ва болға ҳам кўринмасди. Тарихий лаҳзалар жиддий бир вазиятда кечмоқда эди.\nИқтисодий қашшоқлик одамларни нон ва сут сингари асосий озиқ-овқат маҳсулотларини қўлга киритиш учун ҳар қандай қинғирликдан қайтмасликка мажбур қиларди, уларни узоқ вақт навбатда туриб харид қилиш мумкин эди, бу қайта қуриш даврининг типик кўринишларидан биридир. «Навбатда туриш маданияти» ўша оғир даврда юзага келди. Давлат дўконларининг олдида одам йиғилганини кўрган совет кишилари нима сотилаётганини билмасдан туриб ҳам навбатини кутаётган оломонга қўшилиб оларди.\nБозорга бориш кўпинча бўм-бўш пештахталар аро кезиш ва манмансираган қўпол сотувчилар билан мулоқотни англатарди. Коммунистик партия истеъмолчиларга ўгай кўз билан қарар эди.\nРепортёрлар орасида бўлган «CNN»нинг ўша пайтдаги президенти Том Жонсон киссасидан «Mont Blanc»ини чиқариб Горбачёвга бериб турди ва натижада тарихий имзо чет эл ручкасида қўйилди. Фаросатли одамлар бу ниманинг рамзи эканлигини ўша заҳоти англаб етишди.\nКалит сўзлар: Михаил Горбачёв, Совет иттифоқи, СССР


Иргакўрди — Ishonch Gazetasi\nСамарқанд тарафларда «иргакўрди» деган ибора бор. Ирга дейилганда, уй, ҳовли ва умуман, турмушнинг рўзғорга дахлдор нозик жиҳатлари тушунилади. Бу ибора, асосан оилавий муносабатларда, кўпинча, аёллар ва қизлар, она билан қиз, қайнона-келин ўртасидаги ўзаро мулоқотларда ишлатилади. Айниқса, янги оила шаклланишида иргакўрди биринчи ўринга чиқади. Ҳатто бу совчилик хизматининг энг муҳим, ва айтиш мумкинки, асосий тамойилини ҳам белгилайди.\nСовчиликнинг муҳим юмушларидан бири иргакўрди ҳисобланади. Бунда куёв томондан кайвони хотинлар келиннинг уйига боришади. Атайлаб текширмаса-да, «айёр» кайвонилар кўз қири билан иргаларни назоратдан ўтказади. Айримлари сув ичиш баҳонасида ошхонага, қўл ювиш учун ваннага назар солса, бошқа бирлари турли сабаблар билан молхона, тандирхона, ҳатто ҳожатхонагача бориб кўради. Баъзилари ўтирган жойида гиламнинг бир четини кўтариб қарайди. Мақсад – оиланинг рўзғор тутумини билиш.\nХалқимиз азалдан озодаликни, саранжом-саришталикни, орасталикни яхши кўради. Сариштали уй – фариштали уй. Табиийки, саришталикнинг бошида ҳамиша аёллар туришган. Аёл эса бўлажак оила бекасининг онаси, тарбиячиси, мураббийи. Қуш уясида кўрганини қилади. Одам боласи саранжом-саришталикка ҳам, палаз яшашга ҳам ўрганади. Олдин кўз, кейин феъл шунга мослашади.\nАйрим аёллар сирти ялтироқликка жуда ўч бўлишади. Уйига меҳмон келса ҳам, у ёқ-бу ёқни номига супуриб-артиб, дастурхонга зўр беради. Кайвонилар эса анойи эмас. Улар овқат келиши билан дастурхонига қарайди – доғи йўқми, кирмасми, коса-қошиғини кўради – ювганда ёғи қолмаганми, уйнинг бурчакларини кузатади – болаларнинг кийим-кечаклари, ўйинчоқлари пала-партиш тиқиб ташланмаганми, шифтни мақтаб, шифтлардан тартанак уяси ахтаради. Ошхонада қозонини, молхонада сигирини, ҳовлидаги кучугини мақтай-мақтай, оила тутумининг манфий ва мусбат томонларини миясида ёзиб бораверади. Ҳатто бешик ва тувакнинг қай ҳолатда турганлиги ҳам эътибордан четда қолмайди.\nЗиёфат тугаб, тугунчаклар тугилиб, хайр-хўшлашганда ҳам қиз томон кайвониларнинг қароридан бехабар бўлади. Кайвонилар куёв бўлмишнинг уйига келгач, ҳамма нарса ойдинлашади. «Иргаси тоза экан, тутуми зўр» дея суйинганлар ҳам, «палакат рўзғор экан», деб ранжиганлар ҳам бўлади.\nИргакўрдининг аҳамияти шундаки, бу тадбир оила қурилишида асосий босқичлардан бири ҳисобланади. Бу бўлажак келиннинг оилани қай даражада тутиш салоҳиятига эга эканлигига аниқлик киритади. Онасини кўриб, қизини ол, деб бежизга айтилмаган, ахир.\nБорди-ю, келин овқат қилишни билмаса – ўрганади, кир ювишни, сигир соғишни, хамир қилиб, нон ёпишни ҳам бора-бора билиб олиши мумкин. Аммо қиз бола саришталикни болаликдан ўрганмаса, ёмон! Эр шўрлик минг топиб келгани билан уй саришта бўлмаса, унда барака бўлмайди! Иргага эътиборсиз аёлнинг ҳовлиси, уйи исқирт, рўзғори бебурд бўлади. Бу аёл тарбиялаган фарзанд ҳам шу ҳолатни такрорлайди.\nБу дунё – қадим дунё! Унда ҳамма нарса синовдан ўтган. Сараги саракка, пучаги пучакка ажралган. Жумладан, иргакўрди сингари азалий урф-одат-у, таомилларимиз ҳам!\nШифокорга таҳдид… қачон тўхтайди?